Keskeneräiset käsityöt: Keskeneräinen blogi...\nKesä oli ja meni ja blogini elelee hiljaiseloa. No onneksi tämän ei tarvitse koskaan valmistua. :)\nPesäpallokausi saatiin kunnialla päätökseen. Saavutimme pronssisijan. Se on edelleen hieno saavutus sarjassa, jossa muissa joukkueissa ei ole lainkaan naisia ja meistä on puolet naisia.\nKuvassa on paikallislehdessä (Alueviesti 35/2012) ollut juttu pesispuulaakistamme.\nToinen päätökseen saatu juttu on englannin opintoni. Olen siis nyt myös pätevä englannin aineenopettaja. :D\nKäsitöiden saralla onkin ollut sitten hiljaisempaa. Olympialaisten aikaan aloitin uusimmasta Novitan lehdestä villit villahousut, jotka ovat vielä aika alkuvaiheessa. Niistä lisää raporttia myöhemmin...\nMinna 24. syyskuuta 2012 klo 11.44\nkiva, että laitoit tänne blogiisi kuulumisia.\nJa tuo lukupäiväkirja on hieno kooste. Huomaan, että kirjanlukumakuni on erilainen kuin sinulla. Totesin asian kyllä jo siellä legendaarisella Lapin reissulla...\nTuon sulle postia laatikkoon huomenna ohiajellessani...\nTapu 24. syyskuuta 2012 klo 16.37\nKiitos kommentistasi. Jään odottamaan postia innolla. :)\nLukupäiväkirja on vielä vähän raakile. Täydennän sitä pikkuhiljaa. Aluksia ajattelin laittaa kirjat, jotka olen lukenut tässä muutaman vuoden sisään, mutta voi olla, että lisäilen sinne vanhempiakin lukukokemuksia.\nHieno taulukkokin meni uusiksi, kun blogger jostain syystä hävitti vaivalla tekemäni html-koodin jonnekin: ties minne.


Helsingin Energia tarjoaa talvista valoa Esplanadin puistoon\nAmmattilaiset > Sähköalan uutisia > Uutisarkisto > 2008 > Helsingin Energia tarjoaa talvista valoa Esplanadin puistoon\nEsplanadin puisto Helsingissä on saanut lumivalkoisen talvivalaistuksen. Valot syttyivät tiistaina 2.12. ja ne tuovat talvista tunnelmaa sateiseen Helsingin keskustaan, jossa oikeaa talvea vielä odotellaan.\nValaistusta varten asennettiin yhteensä noin 100 000 lumivalkoista led-valoa Runebergin patsaan ympäristöön ja puihin puiston molemmissa päädyissä. Lisäksi puiston valaisinpylväiden nuppeihin on kiinnitetty siniset ”lumihiutaleet” ja soittolavan yläosaa kiertää sinivalkoinen jäähilevalaistus.\nHelenUlkovalaistus-yksikön päällikkö Eero Metso Helsingin Energiasta kertoo, että lumivalkoisin ledein haluttiin korostaa puistotilaa sitä rajaavista rakennusten julkisivuista.\n– Energiatehokkaat ledit kuluttavat vain viidesosan siitä mitä vastaavat hehkulamput. Esplanadin puistovalaistuksen kokonaisteho onkin vain 9 kW. Ledien käyttöikä on moninkertainen hehkulamppuihin verrattuna, Metso kertoo.\nValaistuksen suunnittelivat Cadvance-yhtiön Erkki Rousku ja Eero Metso Helsingin Energian ulkovalaistusyksiköstä. Valaistuksen toteutuksesta vastasi Helsingin Energia, joka on myös toteuttanut perinteisen Aleksanterinkadun jouluvalaistuksen ja on mukana Senaatintorin Uuden vuoden valaistuksessa.\nTalvivalaistus puiston puissa on toteutettu siten, että led-valot jäävät osin paikalleen ja ovat siten sytytettävissä uudelleen seuraavina vuosina joulunajan tunnelman tuojiksi ja talvivaloksi pimeimpään vuodenaikaan.


Kiina räätälöidyt hamppuköyden valmistajat, toimittajat, tehdas - tarjous - Angel Garment Accessories Co., Ltd.\nKoti > Nauha > Johto > Hamppu köysi\nErikoistunut metallihuopaköyden, muovisen pään hatun köyden, silikonipäähän köyden, laukun kumipäällysteisen köyden, upotettavan kumipäällysteisen hatun köyden, kutistuvan putken päähatun köyden, pudotuskuminauhahousujen, vaateköyden, vyön tuotantoon , kengännauha ja niin edelleen.\n1. Tuotteen esittelyHamppu köysi:\n2. Tuotteen parametriHamppu köysi:\nasiakkaan vaatimuksena ja kansainvälinen pantoninumero\nvakioleveys on 5mm, 6mm, 7mm, 8mm, 9mm, muut voidaan räätälöidä\nKAIKKI ympäristöystävällinen polyesteri, nailon, PP, puuvilla, elastaani ... jne.)\nLämmönsiirtopainatus, Jacquard, Silkkipainanta\nVoidaan käyttää vaatteisiin, kenkiin, matkatavaroihin, lahjapakkauksiin\nPidämme joitain tuotteita varastossa, ota yhteyttä saadaksesi lisätietoja\n30% talletus, 70%, maksaa ennen toimitusta, TT, L / C, west union ovat hyväksyttäviä\nVoimme ilmoittaa kahdessa päivässä, jos on olemassa näytettä FREIGHT COLLECT.\nMukautettu näyte on noin 3-5 työpäivää.\nPakkaus vedenpitävällä polybagilla, sitten tavallinen vientipakkaus,\n1000 jaardia, mutta jos varastoa on, MOQ on neuvottelut\nPieni määrä on noin 5-7 päivää.\nTuoteominaisuudet ympäristöystävällinen kulutusta kestävä, ei haalistu, voidaan valmistaa asiakkaiden vaatimusten mukaan eri väreillä, eri pituuksilla, erilaisilla materiaaleilla, hyvä laatu, tarkka toimitus, erinomainen hinta, 100% asiakkaiden vaatimusten täyttämiseksi.\n4. Ohjeet tuotteenHamppu köysi:\nTuotteen edutHamppu köysi:\n1. Pehmeä ja vahva: vakioraaka-aineet, vahva ja kestävä laatu taattu.\n2. Hieno ammattitaito: monen vuoden kokemus teollisuudesta, ammattimaiset tuotantolaitteet, tehdas valvoo tiukasti tuotteiden laatua vastaamaan asiakkaiden tuotanto- ja jalostustarpeita ja tuotteiden laatutarpeita.\n3. Näytteen räätälöinti: asiakkaan piirustusten mukaan näytteen mukauttaminen, tekniset tiedot, väri, materiaalinkestävyys vahvistus ja lopulta räätälöity tuotanto.\n4. Värien räätälöinti: tarjoaa kansainvälisen standardin värikortin numerovärin räätälöinnin, tuki näyteversiomuokkaukselle.\nQ1: Oletko tehdas?\nQ2: Annatko näytteitä? onko se ilmainen vai ylimääräinen?\nA2: Kyllä, saat saatavana olevan näytteen varastostamme. Ilmainen näytteille, mutta rahtikustannukset. Mutta jos tarvitset näytettä mukautetuksi suunnitteluksi, näytekustannukset veloitetaan.\nKysymys 3: Kuinka voimme saada tarjouksen?\nA3: Tarjoa meille tuotteen erittely, kuten suunnittelukuva, koko, väri ja tilausmäärä jne., Tarkistamme\nkilpailukykyinen hinta sinulle.\nQ4: Milloin saan tarjouksen?\nA4: Lainaamme 12 tunnin kuluessa kyselysi saamisesta. Jos olet erittäin kiireinen saadaksesi hinnan, soita meille tai kerro meille sähköpostissasi, jotta otamme huomioon kyselysi prioriteettinäytön.\nKysymys 5: Voisitko tehdä näytteen ennen tilaamista?\nV5: Kyllä, teemme ensin näytteen vahvistuksestasi.\nK6: Millaisia tiedostoja hyväksyt muottiin?\nA6: PDF, AI tai JPG.\nKysymys 7: Kuinka kauan voin odottaa mukautetun mallinäytteen saamista?\nA7: Kun olet maksanut näytemaksun ja lähettänyt meille vahvistetut tiedostot, näytteet ovat valmiita toimitettavaksi 3-5 päivän kuluessa.Näytteet lähetetään sinulle pikalähetyksen kautta ja saapuvat 3-5 päivän sisällä.Voit käyttää omaa pikatiliäsi tai etukäteen, jos sinulla ei ole tiliä.\nKysymys 8: Mikä on massatuotannon läpimenoaika?\nA8: 15 päivää tavalliseen tapaan\nKysymys 9: Mitkä ovat toimitusehtosi?\nA9: Hyväksymme EXW-, FOB-, CIF-jne. -Näytön. Voit valita sinulle sopivimman tai kustannustehokkaimman näytön.


HARJUN HEVOSALAN KOULUTUS- JA TUTKIMUSKESKUS - EERCF\nDiaarinumero: EURA 2014/8259/09 02 01 01/2019/UML\nHakijan virallinen nimi: Harjun Oppimiskeskus Oy\nHarjun oppimiskeskus Oy kehittää hevosalan koulutus- ja tutkimuskeskusta. Hankkeessa kartoitetaan ja hankitaan koulutus- ja tutkimuskeskuksen toimintaympäristöön mittaus- ja seurantainnovaatioita, joiden avulla voidaan tuottaa uudenlaista tietoa hevosalalle. Järjestelmien avulla keskitytään hevosten suorituskyvyn ja hyvinvoinnin seurantaan ja kehittämiseen, ja ne tuottavat uutta kokonaisvaltaista tietoa hevosten tilasta ja toimimisesta lajille tyypillisessä elinympäristössä. Tuotettua tietoa hyödynnetään laajasti hevosurheilun tutkimuksessa ja kehittämisessä. Avoimen tiedon (open data) jakaminen toteutetaan eri osapuolille uudenlaisella tiedonhallintajärjestelmällä.\nHankkeen päätavoitteena on hevosten hyvinvoinnin ja hevosalan sekä hevosurheilun asiantuntijuuden kehittyminen tutkimustiedon ja siihen perustuvan koulutuksen avulla. Päätavoitteen saavuttamiseksi keskukseen hankitaan tarvittavat tekniset tietoa tuottavat järjestelmät sekä laajennetaan keskuksen simulaatiomahdollisuuksia. Toteutettavien kehittämistoimien ansiosta hevosalan koulutus- ja tutkimuskeskus muodostuu uniikiksi kansainväliseksi keskukseksi ja hevosalan kohtaamispaikaksi sekä reaali- että virtuaalitasolla. Kehittyvä keskus mahdollistaa jatkossa yritysyhteistyön merkittävän määrällisen ja laadullisen lisääntymisen, ja tukee näin hevosalan toimijoiden ja yrittäjien osaamisen kehittymistä. Keskuksen tehtävänä on tutkimustiedon ja pedagogisten mallien avulla syventää ja monipuolistaa hevosalan koulutuksen sisältöä ja vaikuttavuutta sekä edistää työelämälähtöisyyttä ammatillisen koulutuksen reformin tavoitteiden mukaisesti.\nToimenpiteinä hankkeessa kartoitetaan hevosen hyvinvointiin ja ratsukon suoristuskyvyn parantamiseen pyrkiviä simulaatio-, seuranta- ja mittausteknologioita sekä digitaalisia yhteistyö- ja innovaatioalustoja tiedon kerryttämiseksi ja sen jakamiseksi. Hankinnat esitetään hankeen investointiosuudessa. Hankitut järjestelmät otetaan käyttöön sekä hankitaan tarvittavaa ohjelmointia ja käyttöönottokoulutusta.\nHankkeen tuloksina on kartoitettu hevosen hyvinvointiin ja ratsukon suoristuskyvyn parantamiseen pyrkiviä simulaatio-, seuranta- ja mittausteknologioita sekä digitaalista yhteistyö- ja innovaatioalustoja tiedon kerryttämiseksi ja sen jakamiseksi. On otettu hankitut järjestelmät käyttöön sekä hankittu tarvittava ohjelmointityö ja järjestelmien käyttöönottokoulutus. Harjun hevosalan koulutus- ja tutkimuskeskuksen toiminta on saatu käyntiin. Keskus generoi tutkimus- ja seurantatietoa yhteistyö- ja innovaatioalustoille. Alan toimijat niin Suomessa kuin ulkomaillakin pystyvät hyödyntämään kerrytettyä tietoa hevosalan kehittämiseksi.\nKaikella koulutus- ja tutkimuskeskuksen toiminnalla on merkittäviä vaikutuksia hevosten kokonaismäärään sekä hevosalan elinvoimaisuuden kehittymiseen Suomessa.\nKunnat: Virolahti, Pyhtää, Miehikkälä, Kotka, Hamina\nKehittämishankkeen osuus (306680)\n1 Palkkakustannukset 164 375 €\n6 Flat rate 39 450 €\nKustannukset yhteensä 228 825 €\nNettokustannukset yhteensä 228 825 €\n1 Haettava EAKR- ja valtion rahoitus 183 060 € (80 %)\n3 Muu julkinen rahoitus 45 765 € (20 %)\nRahoitus yhteensä 228 825 € (100 %)\nHanke menestyi riittävän hyvin toimintalinjan kriteereiden mukaisessa arvioinnissa. Hanke parantaa alueen valmiuksia tutkimuksen ja innovoinnin osaamisen kehittämiseen ja teknologiseen muutokseen.\nHanke luo valmiuksia uusien ratkaisujen kaupalliseen hyödyntämiseen.\nHanke toteutetaan yritysten ja tutkimus- ja koulutusorganisaation yhteistyönä ja hankkeen toteuttava konsortio synnyttää uusia verkostoja maakuntaan.\nHankkeen toteuttaja on kokematon kehittämishankkeiden toteuttajana, joten hyvään hallintoon ja rahoittajan ohjaukseen tulee kiinnittää erityistä huomiota hankkeen alussa.\nHankesuunnitelma edellyttää tarkennuksia ennen hankkeen aloittamista.\nHankkeeseen liittyy rinnakkainen investointiosuus hanke (306780), jossa hankitaan simulaatio-, seuranta- ja mittausteknologiat sekä digitaaliset yhteistyö- ja innovaatioalustat.\nMaakuntahallitus päättää esittää Uudenmaan liitolle Harjun hevosalan koulutus- ja tutkimuskeskus - EERCF -hankkeen osarahoitettavaksi Kestävää kasvua ja työtä 2014 - 2020 -ohjelmasta. Hankkeelle kohdennetaan työ- ja elinkeinoministeriön Kymenlaakson Liitolle osoittamaa EAKR- ja valtion rahoitusta yhteensä 160 177 euroa, kuitenkin enintään 70 % hyväksyttävistä kokonaiskustannuksista.


Toinen projekteista sisältää keskijännitekaapelointia yli 90 km. Tässä 6 kV, 20 kV ja 33 kV kaapelointia sisältävässä projektissa toimitus sisältää kaapelitoimitukset, asennukset, päättämiset ja kytkennät. Urakan sopimus on suoraan Metsä Fibren kanssa.\nToisessa projektissa ASESin sopimuskumppanina on ABB, joka on yksi Kemin biotuotetehdasprojektiin neljästä päätoteutuskumppanista, vastaten rakenteilla olevan laitoksen sähköjärjestelmästä. ASESin projekti ABB:n kanssa koskee pienjänniteasennuksia, johon ABB toimittaa muuntajat ja pääkeskukset. Projektin mittakaava on merkittävä, sisältäen yhteensä 89 muuntajan asennukset, jotka ovat enimmäkseen 4000 kVA tehoisia. Lisäksi projekti sisältää pääkeskusten asennuksia yli 1 km sekä muuntajien ja pääkeskusten välisiä suurvirtakaapelointeja n. 13 km.\nMolempien projektien työt aloitetaan keväällä 2022 ja ne tulevat olemaan pääosin valmiita vuoden 2022 loppuun mennessä.\nKuvat 19.11.2021 Metsä Fibren web-kameroista, joista voit seurata suoraa lähetystä Kemin biotuotetehtaan työmaalta. Katso web-kameroita täältä.


NinjaCasino - Kasinopelit - Suomi24 Keskustelut\nTäällä yhessä keskustelussa huomasin maininnan ninjacasinosta, kävin mielenkiinnosta kokeilemassa tallettamalla muutaman kympin ja voisin suositella! Ei tarvinnu rekisteröidä tietoja, vaan suoraan pysty tekemään talletuksen nettipankkitunnareilla. Kysäisin chatissa ilmaiskierroksista ja ihan sujuvalla suomella sieltä vastattiin. Pelailin ja lopulta päädyin kotiuttamaan satasen verran ja rahat tuli pankkitilille lähes samantien. Kuvia ajokortista sun muusta ei tarvinnu lähetellä ja odotella että kotiutus hyväksytään vaan homma toimi näppärästi. Varmasti jatkossakin tulee pelattua kyseisellä kasinolla, kun jollain toisilla kasinoilla välillä pistäny hermoon kun kotiutuksien kanssa on kestäny.\nTässä linkki https://www.ninjacasino.com\nEi kuulu parhaiden nettikasinoiden listaukseen, joten vähän epäilen. http://www.kaikkiparhaatnettikasinot.com/\njoku tykkää äidistä, joku tyttärestä.... jokainen päättää itse , mikä kasino on itselle hyvä, ei sitä kukaan muu pysty arvostelemaan.\nMiksi Ninja-kasino on sitten huono kasino?\nMillä kriteereillä saa huonon arvosanan?\nMikä noista kasinoista on sitten hyvä? Ainako voittaa ja rahat saa tilille minuutissa?\nEn tiedä kaikkien arvostelu tavoista. Itse pelaajana kiinnitän huomiota seuraaviin asioihin:\nLisenssi: tuolla on curacaon lisenssi. Lähtökohtaisesti ei paras.\nKäyttöehtoja ja yksityisyydensuojaa ei ole viitsitty kääntää suomeksi. Kertoo yleisestä toiminnasta aika paljon.\nLisäksi kierrätysvaatimus on suolainen.\nEn suosittelisi koska on oikeasti paljon parempiakin vaihtoehtoja.\nÄLKÄÄ PELATKO! LISENSSI!MATTI KUKKAROSSA!\nLUL, vai ei kuulu parhaat kasino listaukseen Sellaisia kurakasinoita lista täynnä että en koskis tikullakaan :D\nKiitos vinkistä! Kävin Ninjalla pelaamassa ja 265 egeä kotiutukseen.\nMinä talletin Ninja kasinolle,ei näkynyt rahoja pelitilillä.Oli lähtenyt tililtäni.En kk ole saanut tietooni ,mihin päätyivät.Askarruttaa muutenkin kun ei ole rekistymistä,mut mistä näkyi puh.num kun on salainen,lähettivät koodin.Myös pankkitunnisteet suoraan Ninjan sivuille.Vähän huolissaan!!!!\nlue tuo allaoleva oleva teksti, niin ymmärrät\nMinäkin kävin pelailemassa! 192e tuli kotiutettua ja rahat tilillä luvatussa vartissa, joten ei valittamista.\ntaidatte olla kyseisen lafkan edustajia.vaikuttaa todella huijjaus kasinolta\nTämä ninja on jonkun kasinon sisarkasino, painoin jotain painiketta, en enää muista mitä, ja siellä vilahti mun sähköpostiosoite ja käyttäjätunnus, jota olen käyttänyt parissakin kasinossa. Tietäähän ne puhelinnumeronkin.\nNinja on munkin mielestä ihan jees pulju.\nSurkea paikka. Et voi asettaa edes pelirajoja tai kieltoa tuolla puljussa. "Vastuullista pelaamista" juupa juu.\nToinen mistä on pakko valittaa on ilmaiskierrokset. Niitä lupaillaan isoja määriä mutta vasta yhden talletuksen yhteydessä olen niitä saanut. Tosin ne on ihan tyhjän kanssa, koska kierrätysvaatimukset on aivan kohtuuttomat :() Valitsisin jatkossa ihan minkä tahansa muun casinosaitin.\nJoo kerran kotiutuin pari sataa ja näkyivät myös samana päivänä tilillä. Siitä ainoa posi heille.\nkatotaan katotaan katotaan katotaan. mä o kakkanaama ganglerukkonen ja laitan kova kovaa vastaan. kokemusta mulkeroista paikoista 10 vuotta ja tiedän miten mulkeroita kasitellaan. katellaan ja kerron miten toimitaan ja foreverit\nninjan asiakaspalvelu on muuten tosi nopea ja ystävällinen, halusin itselleni kolmen kuukauden talletuskiellon, laitoin s-postia ja tili suljettiin määräajaksi.\nMut olen sitä mieltä kuitenkin, että pelaajan täytyisi voida itse laittaa tauko tai talletusraja.\nkerkesikö kahvit keittä ja jo vuodella kuittasin molemmat kiinni. Et sellasta, remember my name, name, paskanaama gaglerukkonen is my name, my experience is longer my name, name, paskanaama gaglerukkonen is my name, i spoke an english and germay savoo\nKusetusta koko casino,sukkana imee rahaa eikä mitään anna joten pysysin erossa tuollaisesta casinosta.\nKotiutus luvattiin 15 minuutissa. Nyt kulunut 27 tuntia eikä rahoja näy 😏\nnoh,kuukaudesta toiseen imee 500-700e tai niin paljon kuin kehtaa sinne tukkia...pelistä peliin maksimivoitto aina 190-200e..aika ninjaa rahanmenoa:)jos haluaa nauttia voitoista myös , ei ikinä NINJAAN!!pelaajan kuolema!!tietenkin jos riittää se 190e, kkdessa voitoiksi vaikka on pelannut 500e,niin antaa mennä vaan omat rahat.niin ja se 15 minuuttia on 2 pvää yleensä..asiakaspalvelun mukaan pelaajan pankin viivästys,muualla kuitenkin trustly toimii samanakin pvänä kotiutus tilillä..hyvin epämääräinen paikka ,perustuu juuri siihen että helppo,noh onha se mutta ei ninjalta rahaa ulos saakkaan kuin sen 190e maksimissaan...ja jos yrität sen 2 kertaa kuussa saada 190e loppuu voitot kokonaan..:) kuukausiksi..en tod suosittele!!! niin pellehermanni mesta:)voivoi!!\nPask* mäihä. Sinne kans tonneja kuopannut, mutta enemmän kotiutunut kuitenkin ( viisinumeroinen summa isoin yhdestä slotista)\nnää idiootit jotka täällä kehuu että kasinosta voittaa ja massit tulee nopsaa tilille,niin on todennäkösesti kasino portaalin omia huijjari kommentoijia.muistakaa lapsokaiset sellanen tosi seikka.\nolen pelannut Ninjalla ja aina on voitot tulleet tilille joko samana päivänä tai viimesitään seuraavana. Sen mitä olen huomannut kaikilla kasinoilla, on että kun kotiutat, ei 'sattuma' peleissä tuota voittoja pitkään aikaan, eli voitot kynitään takaisin.\nMinä olen huomannut senkin kun et kotiuta vaan pelaa ja pelaat hitaasti vaihelevasti pelitili nousoo nousoo se nousoo niin kauan kunnes ei auta edes soittaminen David Blainea paikalle ja helpoimman tai vaikeamman kautta pelitili painuu nollaan.\nhavainnut joskus ajoittain myös mikä pistää epäilyttämään taustalla näpläämisen et netent rulettia ei voi pyörittää vapaasti vaan panos pakko mut toisessa pelipaikassa voi pyörittää vapaita kierroksia samalla ruletilla :D\nOlen kotiuttanut Ninjalta noin kuukauden ajan. Voitot saapuu tililleni alle kahdessa minuutissa!\nEn pelaa enää muualla. Ninjalla kaikki on ok.\nOnko tää bugi. Lyhyt viesti pelin jälkeen,\nCongratulations you won 0 coins.\nEi ehkä niinkään bugi mut kertoo mikä on ollut päälimäisenä pelintekijöillä mielessä. Häviää 2k ja viesti "Congratulations you won 0 coins." ?\nNinja casino no joo siirrot toimii mut ei kyllä ikinä vartissa oo näkynyt mitään.\nVoitot alussa perus settii että tulee. Lopuksi kuitenkin casino jää voitolle. Mutta silti ninja viihdyttävin casino tän 10v kokekemuksen jäliltä.välillä vähän hyyty tuokin.mut ok casino .pikku kalsari kännit ja takomaan mutta laittakaa aina se summa minkä olette valmis häviämään. (Ei tarvi itkeä jälki käteen).\nHyvä paikka on pelata Oon tyytyväinen..\nMinäkin kokeilin. Talletin parikymppiä, pyörittelin pienillä panoksilla parisen päivää, siis en saanut ilmaiskierroksia tai muitakaan ylimääräistä. Eilen sitten kokeilin mitenkäs kotiutus sitten toimii, kun rahaakin 100 e pelitilillä. Vaan tein kotiutuksen, näytölle ilmestyi,,,tehty onnistuneesti, rahat tililäsi 15 min kuluttua. Vaan tänään katsoin pankistani,,,ei ollut, sitten kirjauduin sillä samalla pankkitunnuksillani kuin aijemminkin ja jolla olen myös tallettanut, kas kummaa pelitilille siirretty. Mitä helvettiä?? Ei taida ihan ok mesta olla!!!\nainakin mulla on toiminut hyvin, aina on fyffet tulleet tilille. Joko samana, seuraavana tai sitä seuraavana päivänä. Jos on epäselvyyksiä niin kirjoita heille emailia. Yhteystiedot löytyy heidä sivuiltaan.\nFeikkipulju, pysykää erossa koko paskasta.\ntäysin paska lafka, ei mitään voittoa, rahastusta vain!!!\nJoo o. En voi mitenkään suositella tätä casinoa useita talletuksia tehnyt pitkällä aikavälillä ja missään vaiheessa ei ole päässyt edes oman talletuksen yli. Ei edes mitään jännitystä että OO bonus tulossa... sama mennä paremmalle casinolle tai laittaa rahat tupakkaan ja viinaan\nTee ootte kaikki umpiköyhiä ku joutuu pelailee ja sitä kautta nostaa elintasoo. Onneks itellä on pari miltsii tilillä niin ei tarvii köyhäillä.\nAika jännä juttu tuo 15min kotiutus lupaus kun ei saa rahojaan 1-3pv mihinkään suomalaiseen pankkiin. Lähes kaikilla muilla casinoilla toimii viikonloppuisinkin saman vuorokauden aikana, vaikka eivät mainosta mitään.\n1000€ euroa pelattu sinne, missään vaiheessa ei ollut kunnon voittoja, täysin rahastusta.\njos ei tule voittoja kannattaa lopettaa sillä erää ja yrittää eri päivinä eri aikoihin uudelleen.\nOnko pelipaikalla väliä kun pelataan kolmmannen osapuolen pelejä mut pelasin NetEnt pelejä voitettulla rahalla 80 eurosen edestä kymmenen sentinpanoksin saamatta edes yhtä kympin voittoa !? Veikkauksella olen kokenut saman. Laskeskelin näistä kokemuks pohjalta et 20€ voitto on tarjolla noin 1:1000sta arvasta. Onkohan vallan väärin arvio, siis aika kuiva on kaivo. Kehtaanko sanoa et kuiva vi**u.\nEi se tekniikka mikään ihmeellinen ole. Jos nostat panosta ostat esim 0,10 sentin / 20 arvan sijaan 200 arpaa (1 €/ 10=10*20=200). Perusta on aina sama, esim 1:1000 = 20 € ja siksi isolla panoksella häviää nopeasti huonolla hetkellä. Kaikki demot on scuks.\n10 € voitto 1:1000 voi olla aika lähellä totuutta. Panokseksi voi laittaa kerralla vaikka koko suvun säästöt sekä peräsuoli tyhjäksi ja softa perusta kestää sen jos pelaa huonolle hetki.\nNo tässä sitä jännitetää huomisee asti. Nordeaan saattaa kestää se 24h. 2 kotiutusta (200 ja 300) tullut perille. Nyt 900e kotiutus laittaa silti jännittämään. Vastapainoks meniki sinne sellanen 700e.\nvarokaa!!! antavat voittoja uusille pelaajille ja sen jälkeen alkaa kynintä. Tyyliin, pieniä voittoja joita et ehdi kotiuttaa, vaan häviät koska odotat suurenpaa voittoa ja pelaat. Älkää erehtykö, täysin ROSVOKASINO!!\nKyl o sama fiilis.talletuksen tuplaaminen.ei sit onnistu vittulakaan.sama 500 ku pelaat niin käy maksimissa 250-300.ikinä ei saa pelirahaa bonusta.on näitä casinoita jo miljoona.ei noita kannata pelata,muuten kun teet streamia.saa jonkun paska diilin.\nIte kyllä voi plussaa antaa ninjalle. 100€ 20€ depolla. Tuli tilille 10 minuutissa. Itseäni vain mietityttää kun ei tunnuksia tarvi tehdä\nItellä ihan jees kokemuksia. Kaikki riippuu millain tykkäät pelata. Itse en jaksa aina kierrättää ja kiva pelata rawia. 200depo. Just laitoin 2000e kotiutukseen. Kaikki slotit voi syödä tai antaa. En usko, et se casinosta on kiinni. Viime viikolla lempipelit syö. Tällä viikolla anto mukavasti. Ehdoton plussa toi vartin kotiutus. Kannustaa jotenkin kotiuttamaan pienempiäkin summia.\nodotas vaan kyllä alkavat kyniä ja rajusti.\nKyllähän palautukset tulee tilille nopeammin kuin vartissa. 1-3 minuutissa.\nJa Ninjahan on Virolainen..voitot ovat verovapaita\nSiis ne kierrokset ei ole casinon päätettävissä, vaan pelintekijöiden mukaan se menee. Turha syyttää casinoa.\nJa ei, en ole työntekijä vaan pelaaja :D\nPelasin toukokuulla ninjalla ja voitin 2500euroa 2euron panoksella. Sijoitin 30egee. Voitin tiistai aamulla ja raha pankkitilillä tiistaina 14.40. Suosittelen.\nItsellä 10v ajalta kokemuksia casinoista. Täytyy kyllä myöntää että tämä kyseinen lafka kuuluu pahimpiin missä olen ikinä pyöritelly.\nYhtä leggit ku venäjän torilta ostetut 2€ adidakset.. Kierräkää tää pulju kaukaa.. uusille saattaa parikymppiä antaa nousua mutta sen jälkee on pelkkää alamäkeä, bonuksena se että casino rupee kirjaamaan sua ulos jos alat voittamaan vaikka saldona näkyy oma balance mutta arvaa rekisteröikö se voittoja sen jälkeen? =)\nPelasin isolla panoksella ja voitin €68 000,-\nPeli meni jumiin ja otin kuvan näytöstä, otin yhteyttä ja ilmoittivat että en saa rahoja.\nMitään ei voi tehdä, suomalainen lakimies sanoi että raha on menetetty.\nEn suosittele kyseistä puljua. Pelit rupee pätkimään kun voittoja on tullut, pitää maksaa verot jos tekee kotiutuksen. Ninjan aarteet on päivittäin vaihtuvia bonuksia, 02.10.2018 luvattiin ilmaiskierroksia Fortunium peliin 50kpl 4:n perättäisen voiton jälkeen kyseisessä pelissä ja piti muka aktivoitua automaattisesti. 4 perättäistä voittoa tuli kahteen kertaan, mutta ilmaiskierroksia en saanut ja niiden piti olla kierrätysvapaita. Otin yhteyttä ja ei kuulemma ollut tullut neljää perättäistä voittoa. No osaan kyllä laskea neljään. Aamupäivällä päivän bonus oli myös vaihdettu, talleta 75€ saat 100 ilmaiskierrosta peliin Swipe and roll kierrätysvaatimuksella 5 !! Alkuperäiseen bonukseen riitti 10€ talletus. Viime viikolla otin samanlaisen bonuksen, ei myöskään aktivoitunut ilmaiskierrokset, mutta lisäsivät ne tuolloin minulle. Älkää nyt missään tapauksessa pelailko Ninjacasinolla, ihan selvästi huijaavat, rehellisiäkin kasinoita kyllä netistä löytyy.\nnimeä muutama 'rehellinen' kasino netistä. Kyllä ne kaikki toivovat uusia 'häviäjiä' koska hekin haluavat saada mahdollisimman paljon rahaa itselleen. Vai luuleeko jengi että ilmaista rahaa oltaisiin jakamassa pelien kautta? eheheheheheee\nMihin pankkeihin on porukka saanut täältä nopean noston? Ei taida täältäkään näin viikonloppuna tulla tilille. Perjantaina klo 18 tehty kotiutus eikä näy tilillä\nIttekki tässä viime viikolla voitin satkun ni ei tullu vartissa.\nItelle ainakin tuli voitot lähes välittömästi, ja osuuspankin tili kyseessä.\nOmituista touhua näillä "pikakotiutus" nettikasinoilla. Miksi luvataan rahat vartissa tilille, kun se on käytännössä mahdotonta? Kannattaa hetki miettiä tuollaisilla nettikasinoilla pelaamista, jotka heti kärkeen valehtelee sinisin silmin.\nEn suosittele kellekään ks. sivustoa. 500€ meni niin ettei kissaa kerinny sanomaan. 2€ panoksella pelasin koko ajan ja suurin voitto oli 40€.\nSähköpostiviestin viittaus oli Victoria Milan Casino mikä tunnetaan myöskin deittinä. Jos ynnäilee sormenpäitä laskien et 1+1 nainen kuka tahansa, onko payout mitä tahansa.\nKotiutukset 15 min...joo. mutta älä voita paljoa, alkavat kyselemään henkilötodistuksia kun oot 2000 kotiuttanu ja sitten kauhee vänksläily. ei näy dokumentin reunat,laita uudestaan ja ei saa selvää, laita uudestaan....sitten aletaan tutkia manuaalisesti niitä papereita ja ilmotetaan jotta jollei 24 tunninkaan päästä kotiutus onnistu, ota yhteys asiakaspalveluun........sillä aikaa voit tallettaa ja pelata\nUnohtakaa noi "ei dokumentteja" -kasinot, ison voiton kohdalla sama ruljanssi edessä mutta paljon hankalammin kuin normaalisti dokumentteja pyytävissä kasinoissa. :)\nUusi kampanja vain Suomalaisille!\n200% talletusbonari 100 euroon asti vain tästä linkistä:\nMultilotto, huippupelit, hyvät voitot. Suomenkielinen.\nEikö se ole harhaanjohtavaa mainontaa kun luvataan voitot jopa 5 minuutissa, todellisuudessa viikonloppuna tehty kotiutus ei tule vasta kuin arkipäivänä. Pankkine käsittelyajat nimittäin vaikuttaa.\nYli 2000e voittojen kotiutuksissa taidetaan Ninjallakin mainita että laki edellyttää tunnistautumisen, ainahan niitä nostoja voi sitten tehdä pienemmissä erissä niin ei tarvi dokumentti hässäkkää käydä läpi.\nKuinka kauan Ninjalla kestää dokumenttien käsittely? Pari päivää sitten laitettu, eikä vieläkään saa rahoja kotiutettua...


Apulaisoikeuskansleri Mikko Puumalainen kiinnittää poliisin huomiota esitutkinnan viipymiseen. Törkeää kavallusta ja kirjanpitorikoksia koskeneen asian esitutkinta oli kestänyt liki kolme vuotta. Käräjäoikeus oli sittemmin hylännyt osan syytteistä, koska niiden syyteoikeus oli vanhentunut esitutkinnan ollessa vielä kesken. Asiassa ei ilmennyt oikeudellisesti hyväksyttyjä syitä, joiden mukaan poliisi ei olisi voinut toimittaa esitutkintaa loppuun ...\nValviran perusteltava riittävästi lausuntojaan\nApulaisoikeuskansleri Mikko Puumalainen kiinnittää Sosiaali- ja terveysalan lupa- ja valvontaviraston, Valviran, huomiota lausuntojen riittävään perustelemiseen. Käräjäoikeus ja korkein oikeus olivat molemmat pyytäneet Valviralta lausuntoa käsitellessään samaa liikennevakuutuskorvaukseen liittyvää asiaa. Lausuntopyyntöasiakirjoista oli nähtävissä, että asian aikaisemmissa oikeuskäsittelyissä oli esitetty runsaasti keskenään ristiriitaisia, pääasiassa kahta tulkintalinjaa olevia lääkärinlausuntoja. Molemmilla kerroilla Valvira oli ...\nOikeuskanslerin kertomus vuodelta 2010 julkistettu\nOikeuskansleri valvoo valtioneuvoston päätöksenteon laillisuutta. Sen tärkein toimintamuoto on valtioneuvoston istuntojen esittelylistojenennakkotarkastus ja listoihin liittyvät keskustelut ministeriöiden kanssa. Kertomusvuonna tarkastettiin yleisistunnon 1 676 asian ja presidentin esittelyn 914 asian esittelylistat. Valtioneuvoston ja ministeriöiden toiminnasta tehtiin viime vuonna myös 187 kantelua. Viime vuonna julkisuutta sai erityisesti oikeuskanslerin ratkaisu ”Entisen pääministerin Matti ...\nKimmo Hakonen aloittaa oikeuskanslerinviraston kansliapäällikkönä\nKimmo Hakonen aloittaa tehtävänsä oikeuskanslerinviraston uutena kansliapäällikkönä 1.9.2011 Nils Wirtasen siirtyessä eläkkeelle. Hakonen on toiminut aikaisemmin muun muassa sisäasiainministeriön poliisiosaston projektipäällikkönä 1998-1999, oikeusministeriön vankeinhoito-osaston vankeinhoitojohtajana 1999-2001, sisäasiainministeriön poliisiosaston lainsäädäntöneuvoksena ja poliisijohtajana 2001-2008, sisäasiainministeriön oikeusyksikön lainsäädäntöjohtajana 2008-2010 sekä oikeuskanslerinviraston valtioneuvostoasiain osaston neuvottelevana virkamiehenä 2010-2011.\nOikeuskanslerinviraston kansliapäällikkö johtaa ja kehittää ...\nOikeuskansleri Jaakko Jonkka ratkaisi yhteensä 50 sikainfluenssarokotetta koskevaa kantelua. Kanteluissa esitettiin muun muassa epäily Terveyden ja hyvinvoinnin laitoksen puolueettomuudesta rokotteen hankinnassa. Itse rokotteen hankintamenettelystä ei löytynyt huomautettavaa. Sen sijaan oikeuskansleri totesi, että Terveyden ja hyvinvoinnin laitoksen saama tutkimusrahoitus lääkeyhtiöiltä voi heikentää yleistä luottamusta laitoksen viranomaistoimintaan. Oikeuskansleri saattoi sosiaali- ja terveysministeriön ...\nOikeuskansleri Jaakko Jonkka sairauslomalle\nOikeuskansleri Jaakko Jonkka jää 17.8.2011 sairauslomalle olkapäähän tehtävän ortopedisen leikkauksen vuoksi. Oikeuskansleri on sairauslomalla 14.10.2011 asti.\nJonkan sairausloman ajan oikeuskanslerin tehtäviä hoitaa apulaisoikeus- kansleri Mikko Puumalainen. Vastaavasti apulaisoikeuskanslerin sijaisena toimii esittelijäneuvos osastopäällikkönä Risto Hiekkataipale. Järjestely on sama kuin lomien tai muiden poissaolojen aikana.\nEsittelijäneuvos, osastopäällikkönä Kimmo ...


Kyselyn tuloksia ja pääsiäishuumaa - Too big to be me\nhoukutus, imetys, kotikuvia, perhe\nKiitos kaikille kyselyyn vastanneille! 78% eli suurintaa osaa lukijoista kiinnostaa jutut laihduttamisesta, kuntoilusta ja perhe-elämästä ja tämä ilahduttaa minua. Tosin osa eli 23% haluaisi kuulla ainoastaan laihdutuksesta ja kuntoilusta ja heille minun täytyy sanoa, että koittakaa kestää ;) Tietysti blogini pääpiste on laihduttamisessa ja minun matkastani urheilulliseen vartaloon joten lupaan kirjoittaa siitä enimmäkseen, niin kuin olin ajatellutkin! On kuitenkin mukava kuulla, että myös muutamat muut ideat saivat vastakaikua ja näin ollen käteni eivät ole niin sidotut kirjoittamisen suhteen! Perhe ja oman kodin laittaminen on minulle tärkeää ja osa persoonaani niin on mukava jakaa siitä myös pieni osa täällä teidän kanssa, olkoon se vähän vastapainoa minusta puhumiseen.\nBloggaamisesta on tullut parissa kuukaudessa todella antoisaa ja tykkään hirmuisesti tästä hommasta. Puhuin siitä ystäväni Kaisan kanssa pitkät pätkät tänään ja johtopäätöksiä voitte käydä kurkistamassa Kaisan ihanuusblogissa Sentimental Journey! Kaisan lifestyle-blogista löytyy mm. do-it-yourself tuunausvinkkejä, muotia, kauneutta ja sisustusjuttuja. Tietysti myös kirjoittajan rempseä ote saattaa kieliä meidän samasta kotikaupungista :)\netukäteen tehdyt liha-annokset\nTää viikko alkanut tosi hyvin syömisten suhteen. Nyt mun omat pakastemarjat on virallisesti loppu ja oon joutunut ostamaan ekat pussit kaupan marjoja. Testissä on olleet Pirkan pensasmustikat ja ne olivat oikein hyviä lukuun ottamatta karvasta jälkimakua, joka johtui suolaisesta hinnasta. Euroshopperin mansikkapussin joudun avaamaan huomenna, eikä odotukset oo ainakaan turhan korkealla… Ylemmän kuvan aamupuurossa on myös mustikkakeittoa, vannoutunut vadelman kannattaja on saanut ehkä yliannostuksen ja on ollut pakko siirtyä muihin makuihin! Raejuuston olen korvannut sillä Scitecin heraproteiinilla. Alkuviikon pääaterioilla meni broileria, keskiviikkona tonnikalaa, tänään lounaalla lohta ja päivällisellä tein paistijauhelihaa josta jäi kolme rasiaa jääkaappiin. Kyllä tässä tulee kierrettyä näitä ruoka-aineita läpi, että tulee vaihtelua ja tykkäänkin kaikesta, mutta kyllä mulle kelpais välillä vaikka nakkikastike ja muusi! Siksi söinkin tänään pääsiäisen lähestymisestä innostuneena tipuleivoksen. En oo ollut niin pipo kireellä, kun huomaan ettei dieetti oo kaatunut muihinkaan satunnaisiin poikkeuksiin. Päinvastoin tuntuu et hyvin tippuu aina sen jälkeen kun oon jotain muutakin syönyt ;)\nsiis ei kai näitä voi vastustaa?\ntipu katselee kattokruunusta\nköyhänmiehenhopeisillä kynttilänjaloilla on keltaiset\nhäihin hankittu karkkikippo\nkynttelikkökin sai myös pääsiäisasun\nparvekkeelle menevät ruukkunarsissit on tuunattu munilla\nnämä ovat to do -listalla\nTykkään kovasti pääsiäisestä ja höyrähdin tänään hankkimaan kaikkea siihen liittyvää. Onneksi joulu on ohi niin ette joudu jouluhömpötyksen uhreiksi! Täytin yhden meidän häihin hankituista karkkikulhoista pääsiäismunilla ja koristelin vähän kotia. Herra X täyttää huomenna vuosia joten ostin myös nuo tipuleivokset ja Cappuccino-kakun. Meillä on tässä lähellä leipomo ja voi itku kun kävin siellä tänään nälkäisenä! Ostin noiden lisäksi rieskaa ja moniviljaleipää muille ja itselleni lohisalaatin. Mutta se pullan ja herkkujen tuoksu! Ei oo ihme että oon vältellyt sitä paikkaa tätä nykyä…\nToivottavasti en kannusta liikaa herkuttelemaan näillä leivoskuvilla :) Mulla on pääpiirteissään ollut oma ruokavalio niin kurinalaista, etten oo nyt halunnut stressata liikaa. Imetyspulmista huolestuneille haluan kertoa, et viikonlopun ylimääräiset syömiset on olleet todella tervetulleita maidontuotannolle ja nyt on homma pelannut tosi hienosti! Herra X on kyllä sitä mieltä, että tässä on suuresti selittelyn makua…\n…huomenna pala kakkua?\nPS: Poistin sanavahvistukset kommenteista eli nyt voivat nekin kommentoida joita ne ovat ärsyttäneet! ;)\n15 vastausta artikkeliin “Kyselyn tuloksia ja pääsiäishuumaa”\nmaaliskuu 16, 2012 12:56 am\nheh ihana toi tipu :D ei voi vastustaa… Oon muuten huomannu saman että jos vetää nutun liian tiukalle tapahtuu niinkuin mulle eli sit mennään kovaa käsi ojossa suklaakaapille… ja kyllästytään.. Tiukka kuri muttei tiukkapipo ;)…\nmaaliskuu 16, 2012 12:58 am\nIhanaa et joku ymmärtää! ;) Se on juurikin noin! Ku himo kasvaa liian kovaksi niin tulee ”överivaara” :D Hienosti oot tsempannut taas! Hyvä blake!!\nmaaliskuu 16, 2012 9:00 am\nSä olet rohkeimpia naisia joiden blogiin olen eksynyt! Kiitos tästä blogista. Ja sä olet upean näköinen! :) Tsemppiä.\nmaaliskuu 16, 2012 12:44 pm\nOlipas kivasti sanottu, kiitos! :)\nmaaliskuu 16, 2012 9:38 am\nEuroshopperin pakastemansikat on pakastemansikkalaaduista oikeesti parhaimpia, ainakin mun mielestä. Itse pakastettuihin verrattuna eivät tosin varmaan mistään kotoisin :)\nT. Empiirisiä tutkimuksia tehnyt ja koko viikon ES:ää syönyt.\nmaaliskuu 16, 2012 12:45 pm\nOlet ihan oikeassa, yllättävän makeita olivat! Joskus tuntuu et niissä ei oo makua nimeksikään. Hinta-laatu-suhde kohdillaan :)\nmaaliskuu 23, 2013 8:04 pm\nToivottavasti ovat kotimaisia. Minä en syö muita :) Voi tulla maha kippeeksi varsinkin vadelmista.\nmaaliskuu 16, 2012 9:46 am\nIhanaa! Saako pääsiäistä jo ruveta laittaa? Mäkin haluan! :D\nHauskaa synttäripäivää herra X:lle! ;)\nmaaliskuu 16, 2012 12:46 pm\nNo näin mä ajattelin ku kaupat pursuaa jo pikku tipuja ja munia ja ja ja :)\nmaaliskuu 16, 2012 10:03 am\nIhanan pääsiäiskuvainen blogi… Pitääkin alkaa pikku hiljaa kaivelemaan pääsiäistavarat vintiltä ja jos kerrankin muistaisi istuttaa sen rai-ruohon ajoissa.\nMua ei ainakaan haittaa nuo ihanat virtuaaliherkut blogissasi. Mieluummin minä niitä ihailen kun oikeita ;).\nmaaliskuu 16, 2012 12:48 pm\nHyvä ettei ollut liian houkuttelevia ;)\nOlinko mä nyt ensimmäinen tän pääsiäisen kanssa..? :D\nmaaliskuu 16, 2012 11:46 am\nHei, pakko kirjoittaa jo tänne :) Olen reilun viikon ajan seurannut blogiasi, samaan aikaan aloitin oman gfg:n ja tänään oli toinen päivä salilla :D Niin upea olo!! Blogisi on huippu ja auttaa tsemppaamaan <3\nOlisin noista sun ruoka-annoksista kysynyt, että jos tänään esim. paistat jauhelihat niin kauanko uskallat niitä säilyttää jääkaapissa ja miten ne maustat? Kiitti jo etukäteen jos ehdit vastaileen :)\nT. yh-mamma bmi 25 :)\nmaaliskuu 16, 2012 12:54 pm\nKyllä säilytän jääkaapissa, aina kahden päivän annokset! Jos teen sitä enemmän niin laitan pakkaseen. Itse rakasta yrttejä, valkosipulia ja pippureita paistijauhelihassa ja päälle merisuolaa, nam :)\nMukava kuulla että tää on hyvä tsemppiblogi! Virtuaalista vertaistukea ;) Tervetuloa lukemaan!\nmaaliskuu 17, 2012 7:40 pm\nOn tämä vaan kiva blogi, olen täällä taustalla seuraillut jo jonkin aikaa, ja tätä lukiessa tulee jotenkin aina parempi mieli. Ja terveiset muuten täältä Oulusta, käyn itse täällä naisille suunnatulla kuntosalilla ja huomasin tänään, että joku oli vinkannut ilmoitustaululla tästä blogista hyväntuulen blogina, ja sitähän tämä todentotta on. Varmasti olet monelle isompi vertaistuki kuin arvaatkaan :)\nIhanaa loppu viikonloppua! Ja ei kai kukaan tuollaista tipuleivosta olisi voinut vastustaa..tiip, tiip ja slurpsis..\nmaaliskuu 18, 2012 1:08 pm\nItse en oo Oulussa ollut vähään aikaan niin epäilen, että ois ollut sisko asialla?! Ne on meinaa kovia mainostaa mun blogia ja käyvät kuntosalilla ;)\nJos mun blogi innoittaa muitakin laihduttamaan niin oon ihan sika iloinen, ei sitä viitsi yksin jakaa tätä innostuneisuutta =) Terveisiä Ouluun, pääsiäisenä taas sinne!\n▼ maaliskuu (23)


Jouluiloa ikäihmisille! | Naantali\nTule mukaan ilahduttamaan naantalilaisia kotihoidon ikäihmisiä ja omaishoitajia joulun alla! Jouluiloa ikäihmisille -kampanjassa kerätään pieniä joululahjoja naantalilaisille kotihoidon asiakkaille sekä omaishoitajille paikallisista yrityksistä. Tavoitteena on kerätä reilut 400 joulupakettia. Kampanja on käynnissä 30.11.–12.12.2020.\nJouluiloa ikäihmisille -kampanjan myötä ikäihmisille ja omaishoitajille halutaan tuoda iloa ja hyvää mieltä poikkeuksellisen vuoden päätteeksi. Samalla tarkoituksena on tukea paikallisia yrittäjiä, joille vuosi on ollut niin ikään haastava. Kampanjaan voi osallistua kuka tahansa, joka haluaa tuoda joulumieltä ikäihmisten koteihin.\nValitse alla olevasta listasta yritys tai yritykset, joista haluat hankkia lahjan.\nJoukko naantalilaisia yrityksiä on mukana tuomassa ikäihmisille jouluiloa! Yritykset mahdollistavat lahjojen hankinnan liikkeestään ja verkkokaupoistaan sekä keräävät paketit toimitettavaksi eteenpäin.\nTarja Ritari Design Shopin Joulukauppa\nA Beauty Naantali\nIlmoittaudu mukaan Jouluiloa ikäihmisille -kampanjaan 2.12. mennessä ottamalla yhteyttä Naantalin elinkeinoasiamieheen Lassi Rosalaan, 040 678 3270, lassi.rosala@naantali.fi.\nHuomioitavaa kampanjan aikana:\nPaketoi kampanjaan tulevat lahjat tai mahdollista asiakkaille paketointipiste yrityksessäsi.\nKirjaa lahjan päälle irrotettavalle lapulle mitä se sisältää.\nKerää lahjat talteen. Kaupunki noutaa lahjat myöhemmin sovittavana ajankohtana viikon 51 alussa kotihoidon jaettavaksi.\nJoululahjat jaetaan esimerkiksi saajan sukupuolen ja toimintakyvyn perusteella ja tarvittaessa arvotaan.\nAurinkopalvelut on lahjoittanut kampanjaan kaksi kahden tunnin siivouslahjakorttia.\nBeneficum on lahjoittanut jalkavoiteita ja sukkia, jotka yritys jakaa asiakkailleen kotikäyntien yhteydessä sekä laitoskäynneillä.\nFandonia Oy on lahjoittanut kaksi kirjaa "Tasajyvällä – Tarinoiden Naantali".\n9TUULTA on lahjoittanut kampanjaan yhdeksän Pienen Kirjapuodin lahjakorttia.\nForsport on lahjoittanut kampanjaan yhdeksän lahjaa.\nNaantalin Vanhustentuen käsityökerho on lahjoittanut kampanjaan villasukkia.


Lakiosan täydennys - Laki24\nMitä jos lakiosan arvoista omaisuutta ei kuolinpesässä ole?\nJos perillinen ei saa lakiosaansa, vaikka testamentti ja lahjanlupaus on jaossa jätetty huomioon ottamatta, on se jolle perittävä eläessään on antanut ennakkoperinnön, testamenttiin rinnastuvan lahjan taikka suosiolahjan velvollinen vastaamaan lakiosan täyttämisestä. Kysymyksessä on lakiosan täydennys. Täydennystä luovutuksensaaja on kuitenkin velvollinen suorittamaan enintään sillä määrällä, mikä perintöosaa määrättäessä on luettava pesän varojen lisäykseksi.\nJos täydennykseen velvollinen on hukannut saamaansa omaisuutta, on hän velvollinen suorittamaan lakiosan täydennystä enintään jäljelle jääneen kyseisen omaisuutensa arvosta. Jos täydennysvelvollinen on itsekin lakiosaan oikeutettu, saa hän pitää sen, mitä hänen omaan lakiosaansa vaaditaan.\nLakiosan täydennystä on vaadittava kanteella vuoden kuluessa siitä, kun perillinen on saanut tiedon perittävän kuolemasta ja siitä perittävän tekemään lahjoitukseen tai muuhun oikeustoimeen sisältyvästä määräyksestä, joka loukkaa hänen oikeuttaan lakiosaan. Lakiosan täydennystä on vaadittava kuitenkin viimeistään kymmenen vuoden kuluessa perittävän kuolemasta. Lakiosan täydennyskanne on senlaatuinen asia, että lakimiehen käyttö sen toteuttamisessa on suotavaa.


Tavoitteena oikeustieteet? - Alkio-opisto\nTavoitteena oikeustieteiden opiskelu? Tervetuloa!\nKoko lukuvuosi antaa eväitä valintakokeeseen, mutta erityisesti keväällä keskityt valintakokeeseen valmentautumiseen mm. perehtymällä valintakoekirjallisuuteen ja harjoittelemalla valintakokeen erilaisia tehtävätyyppejä.\nVuoden mittainen ahkerointi ei myöskään mene hukkaan, sillä suorittamasi avoimen yliopiston opinnot on mahdollista saada sisällytettyä tutkintoosi, kun ovi yliopistoon aukeaa.\nMe haluamme olla apunasi matkalla kohti oikeustieteellistä – hae jatkuvan haun kautta nyt!\nOikeustieteelliseen on mahdollista päästä avoimen väylän kautta – ilman valintakoetta. Vuoden aikana opiskelet kursseja pääasiassa Turun avoimesta yliopistosta. Saat tässä ajassa hyvän alun omille “väyläopinnoille”. Lukuvuoden jälkeen voit jatkaa väyläopintojen tekemistä ja lopulta hakea näiden suoritusten avulla yliopistoon avointa väylää pitkin. Huomaathan, että yliopistoilla on kullakin omat vaatimuksensa väyläopintojen suhteen. Suoritetut opinnot voivat myös nopeuttaa valmistumistasi.\nKeväällä keskityt valmistautumaan oikeustieteelliseen valintakokeeseen. Perehdyt valintakokeen erilaisiin tehtävätyyppeihin, harjoittelet vastaustekniikkaa ja -strategiaa. Valintakoekirjat otat haltuun yhdessä muiden oikislaisten ja opettajan kanssa niiden ilmestyttyä. Lopulta koko lukuvuosi kasvattaa valmiuksiasi menestyä valintakokeessa!\nOikeustieteiden linjalla sinulla on myös mahdollisuus kokeilla, onko oikeustieteet juuri sinun juttusi. Saat hyvän käsityksen siitä, millaista on opiskella oikeustieteitä sekä millaisia taitoja juristin työssä lopulta vaaditaan.\nMitä voit opiskella oikeustieteiden opintolinjalla?\nOpintoihin kuuluu avoimen yliopiston ja Alkio-opiston omia oikeustieteen kursseja. Avoimen yliopiston kurssit sisältävät kattavasti Turun avoimen yliopiston opintoja eri oikeudenalojen perusteista (esim. perhe- ja jäämistöoikeus, eurooppaoikeus sekä valtiosääntöoikeus) sekä tämän lisäksi eräitä Itä-Suomen avoimen yliopiston opintojaksoja. Alkio-opiston omassa oikeustieteen opetuksessa saat ensinnäkin säännöllistä ohjausta ja tukea avoimen yliopiston opintojen suorittamiseen: käyt yhdessä opettajan ja muiden oikislaisten kanssa lävitse kurssien materiaaleja, harjoittelet tehtävien avulla ja kertaat tentteihin porukan tuella. Lisäksi Alkio-opiston omissa opinnoissa perehdyt muidenkin valittujen oikeudenalojen perusteisiin (mm. rikos- ja prosessioikeus), harjoittelet intensiivisesti oikeudellisen tiedon etsimistä ja soveltamista sekä juridista kirjoittamista eri laajuisissa kirjallisissa töissä oikeustapaustehtävistä esseisiin.\nKevätlukukauden lopulla pääpaino on oikeustieteiden valintakokeeseen valmistautumisessa. Tutustut valintakokeen tyypillisiin tehtävämuotoihin, vastaustekniikkaan sekä -strategioihin ennen valintakoekirjojen ilmestymistä. Asia ei jää vain teorian tasolle, vaan harjoittelet myös eri tehtävätyyppeihin vastaamista. Valintakoekirjojen ilmestyttyä otamme materiaalin yhdessä haltuun sekä teemme lopuksi simuloidun harjoitusvalintakokeen.\nAiempina vuosina olin töissä, eivätkä työt edistäneet opiskelemaan pääsyä, joten ne eivät olleet enää vaihtoehtona. Takana oli jo kolmas hakukevät, enkä vieläkään ollut saanut paikkaa oikeustieteellisestä. Minulle tarjottiin kuitenkin paikkaa myynti-insinöörikoulutuksesta Turusta, mutta mielessä kalvoi vielä ajatus, että ainakin kerran on yritettävä päästä oikeustieteelliseen. Olin varma, että minulla on vielä jotain annettavaa. Vaikka oikeustieteen opinnot pitivät kiireisenä, ehdin käymään muutaman muunkin aineen kurssin. Tämä vahvisti sitä tunnetta, että olin oikealla opintolinjalla.\nLue Annsofin tarina\nOpiskelu linjalla on kokoaikaista, joten sinulla on oikeus opintotukeen. Koska Alkio-opisto luetaan toisen asteen oppilaitokseksi, opintovuosi ei vie myöskään tukikuukausia korkeakouluopinnoista, mutta suoritetut opinnot nopeuttavat todennäköisesti valmistumista. Opiskelupaikka Alkiolla ei muuta asemaasi korkeakouluhaun ensikertalaiskiintiössä. Voit siis turvallisesti kokeilla löytyykö oikeustieteistä oma alasi – elämäsi paras välivuosi odottaa sinua.\nOpintolinja kestää lukuvuoden, jonka aikana pääset osaksi tiivistä yhteisöä opiskelujen, retkien ja muiden tapahtumien järjestämisen tiimellyksessä. Alkio-opisto on yhteisö, josta saat tukea, kannustusta, vertaistukea ja koko elämän mittaisia ystävyyssuhteita. Oman ryhmän antama tuki ja ryhmähenki ovatkin opintojen etenemisen kannalta tärkeällä sijalla. Opiskelu oikeustieteiden linjalla on monimuotoista, mikä lisää opiskelutaitoja ja auttaa menestymään korkeakouluopinnoissa. Opintoihin sisältyy lähiopetuksen lisäksi verkko-opiskelua, oppimistehtäviä, esseitä, tenttejä, ryhmätöitä, lukupiirejä, tuutorointia, harjoituksia ja itsenäistä opiskelua. Saat siis paitsi preppausta ja opetusta oikeustieteellisen kursseilta, myös akateemisia valmiuksia yliopisto-opintoihin, jotka auttavat sinua myöhemmissä opinnoissasi. Keväällä teemme myös harjoituskokeita ja tutustumme pääsykoemateriaaleihin yhdessä oppien ja onnistuen. Älä siis jää yksin pääsykoeurakan kanssa – meillä saat siihen henkilökohtaista tukea, laadukasta lähiopetusta, konkreettisia valmiuksia onnistumiseen sekä vertaistukea muilta alkiolaisilta.\nMiksi oikeustieteiden opintolinjalle?\nParhaat tulokset tehdään yhdessä ja aika Alkio-opistossa voi merkitä sinulle enemmän kuin uskotkaan. Se on erityinen ajanjakso elämässäsi. Mahdollisuus kasvaa ja kehittyä, oppia ja opiskella, sekä ennen kaikkea luoda yhdessä kokemuksia ja elämyksiä, jotka muistat aina. Lukuisat opintolinjamme tarjoavat monenlaisia mahdollisuuksia sinulle, joka haluat oppia, opiskella ja kokea yhdessä. Tässä kolme syytä tulla oikeustieteiden opintolinjalle Alkio-opistoon:\nOpintolinjalla opiskelet oikeustieteiden avoimen yliopiston opintojaksoja lähiopetuksessa ja valmistaudut samalla valintakokeisiin.Tekemällä ja harjoittelemalla oppii!\nOta välivuodesta kaikki hyöty irti ja edistä yliopistoon pääsyä sekä oikeustieteen opintojasi! Oikeustieteiden linjalla parannat mahdollisuuksiasi päästä yliopistoon, minkä lisäksi voit mahdollisesti saada suorittamasi opinnot osaksi tulevaa tutkintoasi. Aikasi meillä on todellinen investointi tulevaisuuteen!\nEn ole käynyt lukiota. Haittaako se?\nEi haittaa! Lukio-opinnot eivät ole edellytys opiskelulle oikeustieteiden linjalla. Oikeustieteiden linjan opinnot rakentuvat lukiossa opitun päälle, mutta lukuvuoden aikana ehdit kyllä täydentää pohjatietojasi samalla kun etenet opinnoissa eteenpäin.\nJos haet yliopistoon valintakokeen kautta, useimmat yliopistot edellyttävät, että olet suorittanut toisen asteen opinnot eli olet niin sanotusti hakukelpoinen. Tällaista vaatimusta ei välttämättä ole kaikissa väyläopinnoissa.\nJos sinulla on siis taustalla jotain toisen asteen opintoja, niin tule rohkeasti Alkiolle!\nOikeustieteiden linjalla opiskelet lähtökohtaisesti lähiopetuksessa. Vain parilla opintojaksolla opetus on etäopetusta ja järjestetään verkossa.\nMitä avoimen yliopiston oikeustieteen opintoja voin suorittaa Alkio-opistolla?\nOikeustieteiden linjalla voit suorittaa pääasiassa Turun avoimen yliopiston oikeudenalojen perusteita koskevia opintojaksoja. Voit myös suorittaa joitakin Itä-Suomen avoimen yliopiston opintojaksoja. Katso tarkemmin linjan opintotarjottimelta.\nVoinko suorittaa lukuvuoden aikana tarvittavat opinnot, jotta voin hakea keväällä suoraan avoimen väylän kautta yliopistoon?\nJokaisella yliopistolla on omat vaatimuksensa väylähakuun soveltuvista opintojaksoista. Turun yliopiston väylähaussa voidaan siis vaatia erisisältöisiä opintosuorituksia ja eri määrä opintosuorituksia kuin vaikkapa Helsingin yliopiston väylähaussa.\nSuoritamme oikeustieteiden linjalla Turun avoimen yliopiston oikeustieteen opintojaksoja, jotka soveltuvat varmimmin Turun yliopiston väylähakuun. Turun yliopiston avoimen väylässä hakeminen edellyttää vaadittuja opintoja vähintään 60 opintopisteen edestä. Oikeustieteiden linjalla voit suorittaa väyläkelpoisia opintoja enintään 53 opintopisteen verran. Turun avoimen väylähakuun ei siis pelkästään tämän lukuvuoden opinnoilla voi osallistua. Voit kuitenkin jatkaa lukuvuoden jälkeen väyläopintojen suorittamista ja hakea yliopistoon väylän kautta myöhemmin.\nHyväksytäänkö suorittamani avoimen yliopiston oikeustieteen opinnot kaikissa yliopistoissa osaksi oikeustieteellistä tutkintoani?\nAlkiossa suoritettavat oikeustieteen opintojaksot ovat Turun yliopiston opintovaatimuksien mukaisia. Saat ne siis varmimmin osaksi tulevaa tutkintoasi, mikäli päädyt opiskelemaan Turun yliopistossa. Jos pääset myöhemmin opiskelemaan esim. Helsingin yliopistoon, opinnot voi hyvällä todennäköisyydellä saada ainakin sisällytettyä tutkintoosi. Täysin varmaa se ei kuitenkaan valitettavasti ole.


Suomalaiset odottavat tulevan vuoden aikana maksavansa enemmän asumisen kuluista, autoilusta ja ruoasta. Enemmän rahaa aiotaan odotetusti käyttää myös matkailuun, selviää Bilendin kyselytutkimuksesta. Tutkimuksessa kysyttiin tuhannelta suomalaiselta, miten he näkevät rahankäyttönsä muuttuvan seuraavan 12 kuukauden aikana.\nErityisesti alle 25-vuotiaat uskovat käyttävänsä tänä vuonna enemmän rahaa esimerkiksi ruoan verkkokauppaan, lähettipalveluihin, liikuntaan, urheiluvälineisiin, kotimaanmatkailuun ja alkoholiin.\nOsa suomalaisista taas näkee aikovansa käyttää vähemmän rahaa ulkona syömiseen, baareihin ja kauppakeskuksiin.\n– Ennen tämän hetken kriisin alkamista kerätyn tiedon perusteella vaikuttaisi siltä, että keskimäärin suomalaisten odottavat rahankäyttönsä pysyvän samana tai lisääntyvän hieman seuraavan 12 kuukauden aikana. Näyttäisi kuitenkin myös siltä, että joillakin tietyillä aloilla olisi jopa näkyvissä mahdollisuutta positiiviseen kehitykseen, Bilendin Senior Research Manager Miika Parpo sanoo tiedotteessa.\nLue myös: Uusi selvitys arvioi, miltä vähittäiskauppa näyttää vuonna 2030 – näiden trendien uskotaan korostuvan


100-päivän juhlinnat (15.9.) - Joulun Taikaa. . .\nViesti Kirjoittaja Sarppa » 04 Syys 2011, 11:23\n"100 päivää jouluun" -päivää vietetään tänä vuonna torstaina 15.9. Monelle palstalaiselle tämä päivä on muodostunut lähtölaukaukseksi kohti joulua ja päivää vietetään monella eri tavalla: toiset vievät työpaikalle pipareita, toiset korkkaavat kauden ensimmäisen glögin ja maistelevat jouluherkkuja. Aiotko sinä juhlia "satkua" jollain tavalla, millä?\nKoska satapäivää osuu tänä vuonna torstaille, Casa Sarpassa ei juhlita päivää luultavasti sen kummemmin kuin Töysäläisen voipipareilla ja kaneliteellä kynttilänvalossa. Varsinainen juhlinta siirretään viikonlopulle, jolloin hauduttelen kauden ensimmäisen uunipuuron Sen kanssa tuoreita sämpylöitä ja sinappikinkkua. Jälkiruoaksi Vanillan luumurahkaa. IT-tonttu toivoo, että korkkaisimme tuolloin viime kaudelta talteenlaitetun glögin, joten glögikausikin saattaa avautua. Se on vielä mietintämyssyssä, että heittäytyisimmekö peräti niin jouluisiksi, että katselisimme puuron seuralaisena jonkun joululeffan. Ensimmäistä joulukirjaa pääsen ainakin lehteilemään Kaiken kruunaa pitkä saunasessio kynttilänvalossa\nKun "tavikset" juhlivat pikkujouluja marraskuun lopussa, taitaa ainakin osa meistä todellisista hörhöttäjistä aloittaa pikkujoulukauden jo satapäivästä\nRe: 100-päivän juhlinnat\nViesti Kirjoittaja Enkelikello » 04 Syys 2011, 11:37\nOlen vähän miettinyt, että jos "satkun" kunniaksi avattaisiin viime joululta jäänyt glögi ja leivottaisiin ekat joulutortut ja piparit.\nMutta koska päivä on tänä vuonna torstai ja olen edellisen päivän työmatkalla ja kotiudun vasta illansuussa, saattaa olla että tämä juhlinta jää seuraavaan viikonloppuun. Tai voihan sen taikinan ostaa valmiiksi pakkaseen ja ottaa aamulla sulamaan valmiiksi...\nViesti Kirjoittaja athella » 04 Syys 2011, 12:40\n100-päivän kohdalla olen perinteisesti kuunnellut ensimmäiset joululaulut. Veikkaan, että ohjelmaan kuuluu tänä vuonna myös torttujen leipomista ja glögikauden avaaminen.\nLiittynyt: 25 Syys 2008, 15:04\nViesti Kirjoittaja Mariette_80 » 04 Syys 2011, 13:35\nEn oo kyl koskaan vielä vettany "satkuja", mut nyt vois senki perinteen aloittaa, ja hyvä sauma on leipoa ensimmäiset piparit, niistä tyttö on puhunu ja kovasti haluaisi jo leipoo, myös glögikauden vois avata\nTäytyykin laittaa ihan kalenteriin ylös muuten unohdan koko jutun\nViesti Kirjoittaja joulu jalo juhla » 04 Syys 2011, 18:57\nJJJ kuntelee tai kattelee jotain jouluista, mutta noi herkut täytyy jättää tällä kertaa väliin . Syön sitten tuonnempana\nViesti Kirjoittaja pipsa-poro » 04 Syys 2011, 19:09\nPipsukka voisi aloittaa tuolloin glögikauden, mikäli sitä löytyisi ..\nViesti Kirjoittaja Anewielh » 04 Syys 2011, 22:25\nMeillä muutetaan ja pakkaillaan kai tuolloin, joten juhlinnat on vähempänä. Ehkä ehtisin olemaan vanhassa kodissa sen verran, että katsoisin jonkun jouluisen leffan ja korkkaisin viime joululta jemmaan jätetyn glögin. Voisin laittaa vielä viimeisen kerran entisenlaisen kynttilämerenkin vanhaan kotiin\nViesti Kirjoittaja Joulumuori » 04 Syys 2011, 22:29\nTuolle samalle päivälle osuu Anna mulle aikaa-päivä. Katsotaan josko ehtisin antaa aikaani teini-ikäisille pikkuveljillenikin. :)\nViesti Kirjoittaja AdiraGee » 05 Syys 2011, 08:30\nTaitaapi olla ratsastustunti tuolloin, ettei 100 päivää tule juhlistettua. Ehkä sitten 99 päivän iltana viritellään ulos ensimmäistä kertaa öljylyhdyt ja/tai muut ulkotulet.\nViesti Kirjoittaja pipari » 05 Syys 2011, 22:18\nJuuri tuolla päivälaskurissa ehdin kysellä, että juhlistaako palstalaiset 100päivää mitenkään ennen kuin huomasin tämän..\nItse ajattelin availla viime vuodelta jääneen glöki pullon, ja ostaa pipareita kotiin, sekä laittaa ulko lyhtyihin ja sisälle kynttilöitä.


24 m² Siilikuja 1, 00800 Helsinki Kerrostalo Yksiö vuokrattavana - Oikotie 16330088\nVuokrattavat asunnot Helsinki Herttoniemi Siilikuja 1, 00800 Helsinki\nSiilikuja 1, Herttoniemi, Helsinki●1h,kt,p\nLokakuun lopussa valmistuvasta Helsingin Hertasta vuokrataan uusi yksiö. Asunnon seinät ovat vaalealla maalipinnalla ja lattia laminaattia. Korkea huonekorkeus ja isot ikkunat tuovat runsaasti valoa ja avaruutta asuntoon. Keittiöstä löytyvät modernit kodinkoneet ja kylpyhuoneesta paikka sekä liitännät pyykinpesukoneelle. Lasitettu parveke tuo myös lisätilaa asumiseen.\nTaloyhtiöstä löytyy huoneistokohtaiset häkkivarastot, polkupyörävarastot sekä sauna ja pesutupa.\n- Vuokra 795€/kk - Vesimaksu 20€/kk/hlö - Vakuus 795€ - Lämmitys ja taloyhtiön laajakaista sisältyy vuokraan. - Vuokralainen tekee oman sähkösopimuksen ja kotivakuutuksen. - Vuokrasopimus on toistaiseksi voimassa oleva, ensimmäinen irtisanomisaika 11 kk:n päästä sopimuksen alkamisesta. Vuokralainen voi irtisanoutua aiemmin maksamalla yhden kuukauden vuokran suuruisen irtisanomiskorvauksen.\nErinomaiset yhteydet tekevät liikkumisesta helppoa töihin, opiskelemaan, harrastamaan ja viihteelle. Alueella on kaksi metroasemaa, Herttoniemi ja Siilitie, joista Siilitien asemalle kävelee alle 10 min. Myöskin bussipysäkki sijaitsee aivan talon edessä. Herttoniemeen valmistunut uusi kauppa- ja lähipalvelukeskus Hertsi palvelee kaikissa päivittäisissä tarpeissa.


Tosi-tv-tähdet tarvitsevat psykologin apua | Televisio | HS\nPäivitetty: 6.4.2014 19:35\nPsykologi Laura Stenroos ei enää lue itseään koskevia kommentteja.\n"Ei missään nimessä."Se oli psykologi Laura Stenroosin ensimmäinen ajatus, kun tv-tuotantoyhtiö soitti hänelle leikkipuistoon ja pyysi psykologiksi Suomen ensimmäiseen Big Brother -ohjelmaan. 2000-luvun alussa tosi-tv oli Suomessa vielä uutta ja eettisesti arveluttavaa.\n"Sitten ajattelin, että ohjelma tehdään joka tapauksessa. Onko parempi, että siellä on psykologi kuin että siellä ei ole?"Sen jälkeen töitä kameroiden takana on riittänyt. Stenroosin ansiolistaan on tullut uusia ohjelmia, kuten Suurin pudottaja, Kakola, Huippumalli haussa, Selviytyjät ja Hell's Kitchen Suomi. Nyt on alkamassa Viidakon tähtösten kolmas kausi, myöhemmin ruutuun tulee Iholla-sarjan uusi kierros.Stenroos pitää itseään linkkinä kuvausryhmän ja kuvattavan välillä."Tv-tuotannossa pääsee työskentelemään työkavereiden kanssa. Muuten psykologin työ on yksinäistä."Työssään Stenroos on erikoistunut esiintyviin ihmisiin. Niihin hän tutustui jo lapsuudessaan Lahdessa.Keittiössä pyöri keraamikko-isäpuolen dreija, äiti näytteli ja veljestä tuli muusikko ja kuvataitelija. Raha oli tiukassa, mutta musiikki soi ja kasvatus oli vapaata."Minulla ei ollut erityisiä taiteellisia lahjoja, joten päädyin terapoimaan taiteilijoita", hän nauraa.\nTv-töiden ohessa Stenroos on toiminut psykologina muun muassa Sibelius-Akatemiassa, Kuvataideakatemiassa, Teatterikorkeakoulussa ja Taideteollisessa korkeakoulussa. Tällä hetkellä hän työskentelee Helsingin konservatoriossa ja Pop & Jazz -konservatoriossa.Kaikki ihmiset käsittelevät pohjimmiltaan samoja ongelmia, mutta nuorilla taiteilijoilla on erityismurheensa."Tosiasia on, että tähtipaikkoja on tarjolla vain harvalle. Opiskeluaika on kivaa, mutta sen jälkeen joutuu kohtaamaan karun todellisuuden. Kilpailu harvoista paikoista on kovaa.""Hullu psykologi, painu takaisin sinne Lahteen!" anonyymi nettikeskustelija kirjoitti Laura Stenroosista ensimmäisten tv-ohjelmien aikana. Sen jälkeen psykologi lakkasi lukemasta itseään koskevia kommentteja. Saman neuvon hän antaa asiakkailleen."Se on valitettavasti ohje, jota kukaan ei malta noudattaa. Itsensä googlaaminen on niin houkuttelevaa."Kun osallistujia valitaan, Stenroos antaa mahdollisimman inhorealistisen kuvan tulevasta. Vaikka anonyymi haukkuminen ei loukkaisi itseä, onko osallistuja valmis siihen, että se satuttaa perhettä ja kavereita?Katsojien reaktioihin ei voi vaikuttaa. Vaikka saisi sata kannustusviestiä, yksi ilkeä kommentti mitätöi kaiken hyvän palautteen."Haukkuminen keskustelupalstoilla on aivan älytöntä. Että 'hyi helvetti se on ärsyttävä, miten se voi elää noiden hampaidensa kanssa'. Ei sellaiseen voi varautua."Usein ilkeyttä puolustellaan sillä, että osallistujat tietävät ohjelmiin lähtiessään, mitä on luvassa. Tämän psykologi tyrmää."Vaikka olisi julkisuuden henkilö, ilkeät puheet satuttavat silti."Tosi-tv on muuttunut ensimmäisestä Big Brotherista niin paljon, että sen määritelmäkin on laimentunut. Formaatin alle mahdutetaan kaikenlaisia kilpailuja, dokumentteja ja näyteltyjä dramatisointeja.Psykologin mielestä on näkyvissä merkkejä siitä, että seuraava trendi on hyvän mielen tosi-tv. Esimerkiksi Vain elämää ja Duudsonit tuli taloon -ohjelmat perustuvat kilpailijoiden hyvään fiilikseen tai siihen, että osallistujat saavat apua."Katsojat ovat kyllästyneet mollaamiseen ja häpeämiseen osallistujien puolesta. Nyt halutaan nähdä onnistumisia ja iloita osallistujien puolesta."Kolmen lapsen, koiran, kuvausmatkojen, täydentävien psykoterapeutin opintojen ja päivätyön lisäksi 44-vuotias Stenroos yrittää muistaa liikkua. Iltaisin hän katsoo mitäs muuta kuin netin kautta tosi-tv:tä, vaikka sitä onkin vaikea katsoa ilman ammatillisia silmälaseja."Jenkkien Muodin huipulle on ihan mahtava! Tim Gunn [kilpailijoiden neuvonantaja] on aivan ykkönen! Jokainen jakso on takuuvarmaa laatua." Viidakon tähtösten kolmas kausi alkaa Subilla 9. 4.\n"Ei missään nimessä."Se oli psykologi Laura Stenroosin ensimmäinen ajatus, kun tv-tuotantoyhtiö soitti hänelle leikkipuistoon ja pyysi psykologiksi Suomen ensimmäiseen Big Brother -ohjelmaan. 2000-luvun alussa tosi-tv oli Suomessa vielä uutta ja eettisesti arveluttavaa."Sitten ajattelin, että ohjelma tehdään joka tapauksessa. Onko parempi, että siellä on psykologi kuin että siellä ei ole?"Sen jälkeen töitä kameroiden takana on riittänyt. Stenroosin ansiolistaan on tullut uusia ohjelmia, kuten Suurin pudottaja, Kakola, Huippumalli haussa, Selviytyjät ja Hell's Kitchen Suomi. Nyt on alkamassa Viidakon tähtösten kolmas kausi, myöhemmin ruutuun tulee Iholla-sarjan uusi kierros.Stenroos pitää itseään linkkinä kuvausryhmän ja kuvattavan välillä."Tv-tuotannossa pääsee työskentelemään työkavereiden kanssa. Muuten psykologin työ on yksinäistä."Työssään Stenroos on erikoistunut esiintyviin ihmisiin. Niihin hän tutustui jo lapsuudessaan Lahdessa.Keittiössä pyöri keraamikko-isäpuolen dreija, äiti näytteli ja veljestä tuli muusikko ja kuvataitelija. Raha oli tiukassa, mutta musiikki soi ja kasvatus oli vapaata."Minulla ei ollut erityisiä taiteellisia lahjoja, joten päädyin terapoimaan taiteilijoita", hän nauraa.Tv-töiden ohessa Stenroos on toiminut psykologina muun muassa Sibelius-Akatemiassa, Kuvataideakatemiassa, Teatterikorkeakoulussa ja Taideteollisessa korkeakoulussa. Tällä hetkellä hän työskentelee Helsingin konservatoriossa ja Pop & Jazz -konservatoriossa.Kaikki ihmiset käsittelevät pohjimmiltaan samoja ongelmia, mutta nuorilla taiteilijoilla on erityismurheensa."Tosiasia on, että tähtipaikkoja on tarjolla vain harvalle. Opiskeluaika on kivaa, mutta sen jälkeen joutuu kohtaamaan karun todellisuuden. Kilpailu harvoista paikoista on kovaa.""Hullu psykologi, painu takaisin sinne Lahteen!" anonyymi nettikeskustelija kirjoitti Laura Stenroosista ensimmäisten tv-ohjelmien aikana. Sen jälkeen psykologi lakkasi lukemasta itseään koskevia kommentteja. Saman neuvon hän antaa asiakkailleen."Se on valitettavasti ohje, jota kukaan ei malta noudattaa. Itsensä googlaaminen on niin houkuttelevaa."Kun osallistujia valitaan, Stenroos antaa mahdollisimman inhorealistisen kuvan tulevasta. Vaikka anonyymi haukkuminen ei loukkaisi itseä, onko osallistuja valmis siihen, että se satuttaa perhettä ja kavereita?Katsojien reaktioihin ei voi vaikuttaa. Vaikka saisi sata kannustusviestiä, yksi ilkeä kommentti mitätöi kaiken hyvän palautteen."Haukkuminen keskustelupalstoilla on aivan älytöntä. Että 'hyi helvetti se on ärsyttävä, miten se voi elää noiden hampaidensa kanssa'. Ei sellaiseen voi varautua."Usein ilkeyttä puolustellaan sillä, että osallistujat tietävät ohjelmiin lähtiessään, mitä on luvassa. Tämän psykologi tyrmää."Vaikka olisi julkisuuden henkilö, ilkeät puheet satuttavat silti."Tosi-tv on muuttunut ensimmäisestä Big Brotherista niin paljon, että sen määritelmäkin on laimentunut. Formaatin alle mahdutetaan kaikenlaisia kilpailuja, dokumentteja ja näyteltyjä dramatisointeja.Psykologin mielestä on näkyvissä merkkejä siitä, että seuraava trendi on hyvän mielen tosi-tv. Esimerkiksi Vain elämää ja Duudsonit tuli taloon -ohjelmat perustuvat kilpailijoiden hyvään fiilikseen tai siihen, että osallistujat saavat apua."Katsojat ovat kyllästyneet mollaamiseen ja häpeämiseen osallistujien puolesta. Nyt halutaan nähdä onnistumisia ja iloita osallistujien puolesta."Kolmen lapsen, koiran, kuvausmatkojen, täydentävien psykoterapeutin opintojen ja päivätyön lisäksi 44-vuotias Stenroos yrittää muistaa liikkua. Iltaisin hän katsoo mitäs muuta kuin netin kautta tosi-tv:tä, vaikka sitä onkin vaikea katsoa ilman ammatillisia silmälaseja."Jenkkien Muodin huipulle on ihan mahtava! Tim Gunn [kilpailijoiden neuvonantaja] on aivan ykkönen! Jokainen jakso on takuuvarmaa laatua." Viidakon tähtösten kolmas kausi alkaa Subilla 9. 4.


Metla Metsätilastotiedote 24.8.2001\nMetsätilastotiedote 590, 24.8.2001\nMarkkinahakkuut ja metsätalouden työvoima, heinäkuu 2001\nHelteinen heinäkuu ei haitannut hakkuita\nHeinäkuussa 2001 hakattiin metsistämme puuta markkinoille kaikkiaan 2,5 miljoonaa kuutiometriä. Määrä on neljä prosenttia edellisvuotista ja 37 prosenttia keskimääräistä* suurempi. Edeltävän kym-menvuotisjakson aikana on tätä ahkerammin hakattu vain vuoden 1998 heinäkuussa.\nHakkuut lisääntyivät sekä yksityismetsissä että valtionmetsissä. Yksityismetsistä hakattiin puuta 2 miljoonaa kuutiometriä, mikä on 4 prosenttia edellisvuotista ja 39 prosenttia keskimääräistä enemmän. Pystykauppojen puumäärä kasvoi viime vuodesta viisi prosenttia ja hankintakauppojen määrä puolestaan pieneni kahdeksan prosenttia.\nMetsähallitus kaatoi valtionmetsistä puuta 220 000 kuutiometriä. Määrä on 14 prosenttia edellisvuotista ja peräti 72 prosenttia keskimääräistä suurempi. Metsäteollisuusyhtiöt hakkasivat omista metsistään puuta vajaat 260 000 kuuutiometriä. Viime vuoden heinäkuuhun verrattuna lisäystä on kaksi prosenttia ja keskimääräisiin hakkuisiin verrattuna kuusi prosenttia.\nHeinäkuun hakkuumäärä jakautui lähes tasan tukkiin ja kuituun. Mäntytukkien hakkuumäärä oli 72 prosenttia keskimääräistä suurempi ja mäntykuitupuunkin 56 prosenttia.\nHeinäkuun lopussa metsätyövoiman määrä oli 3 600 henkilöä. Puunkorjuussa työskenteli 3 200 henkilöä ja 1 120 hakkuukonetta.\n* Keskimääräisellä tarkoitetaan heinäkuiden keskiarvoa vuosina 1991–2000.


Byrokratiasta liiketoiminnan tukipalveluihin - Talk Talk\nAikamme työelämässä hallinto ja byrokratia ovat lähes kirosanoja, jotka rinnastetaan menneen ajan jäykkyydeksi ja tehottomuudeksi. Liiallisilla säännöillä ja järjestelmillä voidaan pahimmillaan jäykistää toimintaa niin, että työntekijä kokee oman aloitteellisuuden ja valinnanvapauden kaventuvan liiaksi. Sosiologi Max Weber käytti tästä tilasta osuvaa nimitystä luovuuden tappava rautahäkki.\nJohtamistieteissä byrokratian nähdään usein perustuvan hallinnon ja asiakkaan väliseen epäluottamukseen. Professori Juha Vartola kuvailee tätä osuvasti siten, että byrokratiassa jokainen asiakas on potentiaalisesti epäluotettava ja väärässä, kunnes todistaa olevansa oikealla asialla hakiessaan jotain etuutta tai palvelua. Byrokraattiselle organisaatiokulttuurille Vartolan mukaan tyypillistä ovat konservatismi ja hierarkiaan alistuminen, persoonattomuus sekä tunteettomuus, eristäytyminen ja antipatia.\nOlisin melko varma, että nämä byrokratian negatiiviset ilmentymät ovat vastakohtana sille organisaatiokulttuurille, joita suomalaiset organisaatiot tavoittelevat hyvällä johtamisella ja asiakaskeskeisyydellä. Edes rikosseuraamusviraston arvoista et voi löytää näitä periaatteita. Onko byrokratia siis menestyvän organisaatiokulttuurin ja intohimon pahin vihollinen?\nMilloin matkakorvaukseni ovat tilillä?\nMuodikkaiden norminpurkutalkoiden ja amebamaisten organisaatiomallien toteutuksessa jää usein unholaan se tosiasia, että kaikissa menestyvissä organisaatioissa tarvitaan enemmän tai vähemmän byrokratiaa ja hallintoa. Myös pienimmässä IT-firmoissa arvostetaan, että palkat ja matkakorvaukset tulevat tilille ajoissa, työterveyshoito on sairauden sattuessa saatavilla, työnantaja on velvollinen kirjoittamaan työtodistuksen ja julkista t&k-rahoitusta voi hakea tietäen, että kaikilla hakijoilla on samat kriteerit.\nKööpenhaminan kauppakorkeakoulun professori Paul du Gay on tehnyt äärettömän epämuodikasta tutkimusta hyödyllisestä byrokratiasta yritysmaailmassa. Kun pienet IT-firmat kasvavat suuremmiksi, kasvaa byrokratian tarve. Du Gayn mukaan iso yritys voi tietysti teeskennellä olevansa vieläkin se sama kaveriporukka, mutta silloin siirtymä isommaksi ei aina onnistu.\nShell, Coca-Cola, British Petroleum ja Microsoft ovat du Gay mielestä byrokratiassa onnistuneita yrityksiä. Tosin nämä yritykset eivät vain halua esiintyä toimivan byrokratian malleina, koska sitä pidetään tylsänä.\nJulkisille organisaatioille oppia yksityisiltä\nHieman toisenlaisen näkökulman aiheeseen toi nobelisti Bengt Holmström puhuessaan keväällä 2017 eduskunnalle julkista tehtävää suorittavien organisaatioiden hyvän hallinnon merkityksestä Suomen kilpailukyvylle. Julkisiin hallintotehtäviin sisältyy odotus korkeasta läpinäkyvyydestä ja ennakoivuudesta, jolla turvataan kaikkien kannalta tasapuolinen ja perusteellinen kohtelu. Tämä voi tuoda prosesseihin myös hitautta, joka on hyväksyttävää.\nEikö oppimista pitäisi tapahtua molempiin suuntiin ja yli toimialarajojen?\nHolmström lähes kannusti julkisia organisaatioita olemaan omaksumatta yksityisen sektorin toimintamalleja, koska ne toimivat eri logiikalla. Tästä voisin olla nobelistin kanssa hieman eri mieltä, sillä eikö oppimista pitäisi tapahtua molempiin suuntiin ja yli toimialarajojen?\nHolmströmin ajatukset julkisesta hallinnosta kytkeytyvät myös korkeakouluihin. Julkista rahaa käyttävien ja yhteiskunnallista tehtävää suorittavien ammattikorkeakoulujen tehtäviin sisältyy yllättävän paljon viranomaistehtäviä hakijoille, opiskelijoille, ministeriölle ja rahoittajille – vain muutamia nimetäkseni.\nVerorahojen käyttö osakeyhtiömuotoisessa korkeakoulussa ei ole muuttanut ammattikorkeakoulujen julkista tehtävää millään lailla, sillä korkeakouluyhtiöitä sitovat edelleen mm. samat hallinto- ja julkisuuslainsäädännön periaatteet viranomaistehtäviä hoitaessaan. Itse suhtautuisin varsin luottavaisesti suomalaiseen hallintotaitoon, vaikka sen uudistaminen ja erityisesti digitalisaatio monilla sektoreilla eteneekin luvattoman takkuisesti. Enemmän kuin Suomen hallinnon toimivuudesta, myös Holmström oli huolissaan korkeakoulutuksen suosion hiipumisesta ja valtion panostuksista osaamiseen ja koulutukseen.\nRakentava hallinto vahvistaa luottamusta\nVaikka aikamme trendi on individualismia korostava, nämä samat reilun kohtelun arvot näyttävät olevan tärkeitä myös suomalaisten työyhteisöjen sisäisissä suhteissa. Voidaan sanoa, että sopiva määrä byrokratiaa suojaa mielivallalta ja korruptiolta. Organisaation säännöt ja menettelytavat tarjoavat tasa-arvoisen väylän ja tiedon henkilöstölle, miten asioihin voi vaikuttaa ja kuka mistäkin vastaa.\nSopiva määrä byrokratiaa suojaa mielivallalta ja korruptiolta.\nEdes byrokratian suhde luovuuteen ei ole aivan yksiselitteinen. Du Gayn mukaan epävarmoissa ja epäselvissä oloissa koemme stressiä ja päädymme varmistelemaan asemiamme. Selkeät säännöt, rakenteet ja menettelytavat voivat puolestaan tarjota olosuhteet, joissa voimme turvallisesti vapauttaa luovuutemme ja käyttää sitä vastuullisella tavalla. Oikein mitoitetulla ja rakentavalla asenteella toimivalla hallinnolla voidaan siis vahvistaa henkilöstön välistä luottamusta ja ymmärrystä oman roolin merkityksestä työyhteisössä.\nSelkeät säännöt, rakenteet ja menettelytavat tarjoavat olosuhteet, joissa voimme turvallisesti vapauttaa luovuutemme ja käyttää sitä vastuullisella tavalla.\nYhteinen ymmärrys sisäisistä palveluista\nKorkeakoulujen sisään on usein rakennettu ammatti-identiteeteistä lähtevä jakolinja opetus- ja tutkimushenkilöstön ja muun henkilöstön välillä. Siinä missä opetushenkilöstö korostaa usein akateemisesta ja pedagogisesta tehtävästä lähtevää yksilönvapautta, on hallinto- ja tukipalveluhenkilöstön roolina usein vastata organisaatiotasoisten palveluiden ja prosessien toteutumisesta.\nHenkilöstöryhmien tulee tuntea paremmin toistensa työn tavoitteet.\nKuvattu tilanne kärjistyy erityisesti yliopistoissa, joissa myös hallintohenkilökunnan osuus on ammattikorkeakouluja selvästi suurempi. Useassa korkeakoulussa ratkaisua on haettu palvelulähtöisestä keskitettyjen toimintojen johtamisesta, jossa yhä selkeämmin määritellään sisäiset palvelut ja niiden rajaukset, joissa hallintohenkilökunta kykenee liikkumaan.\nKyse on muustakin kuin auki kirjoitetuista palveluista, sillä palvelukulttuuri ja -kokemus syntyvät asennoitumisen ja käyttäytymisen muutoksista. Korkeakoulujen eri henkilöstöryhmien tulee tuntea paremmin toistensa työn tavoitteet, ja sitä kautta luoda yhdessä sovittu ymmärrys sisäisestä palvelutarjonnasta ja sen rajoitteista.\nKorkeakouluissa ammattimaisen hallinnon yhtenä tavoitteena onkin luoda edellytyksiä ja jättää tilaa muiden asiantuntijoiden toisenlaiselle luovalle työlle. Hallinto eli liiketoiminnan tukipalvelut ovat korkeaa osaamista ja ammattimaisuutta edellyttävä työkenttä, jonka asiakkaat löytyvät usein organisaation muista asiantuntijoista ja johdosta.\nOvatko liiketoiminnan tukipalvelut puurtamista ilman mahdollisuuksia luoda uutta joka päivä? On totta, että tilintarkastajan liikkumavara luovuudessa on melko rajattu, mutta useissa liiketoiminnan tuki- ja asiakaspalvelutehtävissä edellytetään jatkuvaa luovaa ajattelukykyä ja osaamista uusien ratkaisujen löytämiseksi.\nAsiakkaan ongelmien tai tarpeiden ratkaiseminen voi muuttua erittäin luovaksi työksi ja huippuasiantuntemusta edellyttäväksi tehtäväksi, kun lähtökohtana muistetaan pitää asiakkaan tarpeen ratkaisemista – sen sijaan, että käytämme energiaa perusteluihin, miksi asiakkaan esittämällä tavalla ei voida toimia.\nVielä korkeammalle luovuustasolle liiketoiminnan tukipalvelutehtävissä noustaan, kun päästään muuttamaan hallintoa ja heikkoja byrokraattisia toimintatapoja. On hyvä todeta, että Suomen arvostetuimpien työnantajien listalla on useita b-to-b palveluita tarjoavia IT-, viestintä- ja konsulttiyrityksiä, mikä kertoo nuorten mielikuvien muutoksesta liiketoiminnan tukipalveluihin. Ammattikorkeakouluista koulutetaan asiantuntijoita erityisen paljon juuri näihin tehtäviin.\nLäpinäkyvä hallinto ei ole itsestäänselvyys\nNämä Holmströmin ja du Gayn ajatukset tarpeellisesta byrokratiasta eivät ole olleet kovin muodikkaita teemoja suomalaisessa keskustelussa viime vuosina. Näin siitäkin huolimatta, että juuri tehokas ja läpinäkyvä hallinto, instituutioiden toimivuus ja oikeusvaltiojärjestelmä ovat kerta toisensa jälkeen nostaneet Suomen kansainvälisten kilpailukykymittausten kärkijoukkoon. Valtiotasolla näiden olemassaolo ja kunnioitus eivät ole itsestäänselvyys. Edustuksellisen demokratian toimivuus ja oikeusvaltioperiaatteet ovat kohdanneet yllättäviä haasteita jopa Euroopan sisällä.\nHyvällä byrokratialla voisi olla vientiä.\nKorkeakouluja tämä koskee monella tavalla. Pitkään aikaan vapaa tutkimus, koulutus ja journalismi eivät ole joutuneet nykyisen kaltaisen poliittisesti värittyneen hyökkäyksen kohteeksi länsimaissa. Fake news ja wrong science ovat ilmentymiä ajasta, jossa nationalismi ja sulkeutuneisuuden arvot nostavat päätään. Korkeakouluilla on mahdollisuus ja velvoite toimia toiseen suuntaan. Hyvällä byrokratialla voisi olla vientiä moneen maahan maailmassa.\ndigitalisaatio, johtaminen, luottamus, organisaatiokulttuuri, turvallisuus


Reiki ja energiahoidot - Graalion Oy\nReiki, muut energiahoidot ja niiden yhdistelmät\nJokainen elävä keho säteilee lämpöä ja elämänenergiaa. Ihminen asettaa vaistomaisesti kätensä kipeän kohdan päälle satuttaessaan itsensä johonkin, koska kämmenestä välittyvä energia lievittää kipua. Pelkkä kosketus auttaa ja rauhoittaa.\nOlen opiskellut Reikiä Mikao Usuin oppilinjan mukaan Kirsti Paston oppilaana. Hoitava energia tulee universaalista lähteestä, ei minulta. Ei myöskään ole merkitystä uskooko hoidettava energian hoitavaan vaikutukseen, hoito toimii silti.\nReikihoito on tehokas tapa rentoutua, lievittää kipua ja elpyä stressistä. On täysin sallittua vaikka nuhkahtaa kesken hoidon, kuten moni tekee. Käyn Reikiin kuuluvien perinteisten käsiotteiden avulla läpi joko kehon tai halutessasi sinulla olevan kipualueen. Hyödynnän Reikin tukena aina myös omaa intuitiota, joten aina hoito ei noudata minulle opetettua kaavaa. Herkkä keho voi tuntea energian kuuman tai viileän virtauksen hoidettavassa kohdassa, myös ilman fyysistä kosketusta. Kehosi voi reagoida hoitoon myös muilla fyysisillä tavoilla, kuten hikoilemalla tai pienellä liikkeellä ilman tahtoasi. Hoidon aikana sinulle voi myös nousta joitain mielikuvia tai tunnetiloja. Hoito ohjautuu kuitenkin aina sinne missä sinä tarvitset sitä eniten.\nUseimmilla on Reikin jälkeen rento, rauhallinen ja selkän hyvä olo. Jotkut kokevat olonsa hoidon jälkeen levänneeksi, jopa energiksi ja toisilla voi olla isoa väsymystä, jolloin on syytä kuunnella kehoa ja levätä. Joissain poikkeuksissa voi tulle fyysisiä puhdistusoireita, kuten päänsärkyä tai pahoinvointia. Näiden oireiden välttämiseksi on tärkeää juoda hoidon jälkeen paljon vettä ja kuunnella kehon ohjetta syödä tai olla syömättä.\nReiki ja energeettinen jäsenkorjaus, hoitava laulu tai hoitava rummuttaminen\nMikäli sinulla on pelkkää rentoutumista suurempi tavoite, niin kerrothan siitä tai huomioita sen aikaa varatessasi. Reikiin voidaan yhdistää myös energeettinen jäsenkorjaus, hoitava laulu ja hoitava rummuttaminen. Nämä kaikki kunnioittavat Reikin lempeyttä.\nMikäli sinulla on yksittäinen fyysinen vaiva riesana, suosittelen energeettistä jäsenkorjausta, jossa Reikin energiaa virratetaan samalla, kun kehon kipupaikkoja avataa ei kipua tuottavilla otteilla. Tosin kehosi voi reagoida tuohon hoitavaan energiaan kivulla, mutta itse otteet eivät sitä oletusarvoisesti tuota. Energeettinen jäsenkorjaus voi myös mennä hoitamaan hermotusta, lymfakiertoa tai verenkiertoa. Hoitava laulu on myös tehokas kivun poistaja, mutta erityisominaisuudet tulevat esiin etenkin tunnelukkojen työtämisessä. Reikin ja hoitavan laulun yhdistelmässä säilyy aina Reikiin kuuluva kosketus ja jatkuva energian virratus. Hoitava rummuttaminen soveltuu silloin Reikin pariksi, jos koet sinulla olevan haasteena ottaa kosketusta vastaan. Rummuttaminen siis ikään kuin valmistelee ja avaa kehoasi vastaanottamaan Reikiin kuuluvaa kosketusta. Toki sinulla on aina mahdollisuus pyytää, että Reiki tehdään ilman ihokosketusta. Rummutuksen aikana Reikin virrattaminen tapahtuu etänä rummun värähtelyn avulla ilman ihokosketusta.\nEnergeettinen jäsenkorjaus voi muokata lempeästi kehon rakenteita.\nReiki ja Horstmann ovat molemmat opiskelemiani energiahoitoja, joilla on omat hoidolliset perinteensä ja käyttökohteet. Näiden lisäksi olen opettajieni johdolla opiskellut tilojen ja paikkojen puhdistamista, karman puhdistamista, suvun ja yhteisön puhistamista, ihmisjoukkojen samanaikaista hoitoa, menneiden elämien hoitoa, energiahoitoa eri tahojen avustamina, viestien välittämistä oppailta tai edesmenneiltä jne. Kirjo on todella laaja ja on tarpeetonta sitä kaikkea pukea nettisivuillemme luettavaksi. Koen paremmaksi, että erityistilanteissa otat yhteyttä ja keskustelemme onko minulla työkaluja auttaa sinua tilanteessasi. Joka tapauksessa ilmaisen kyllä aina, jos koen tarpeelliseksi ottaa muiden hoitojen tueksi näitä erityiskykyjäni ja sinä sanot, haluatko ottaa niitä vastaan.\nKaikkien Reiki- ja energiahoitojen hinnat paikan päällä toteutettuna yksilöhoitona ovat samanarvoisia. Mikäli haluat yhdistelmähoitoa, niin tällä on merkitystä hoidon valmistelun kannalta eli varattavan tilan ja välineiden näkökulmasta. Voit toki kertoa lisätoiveistasi myös vasta hoitoon tullessasi.\nEtähoitojen ja tilojen puhdistuksen hinnat:\nLue suvun ja yhteisön etähoidosta oma kuvauksensa.\nAnne Siirilä (Velhasti, Nea)\nReikissä ja muissa energiahoidoissa käydään yleensä läpi koko keho päästä varpaisiin.


Back to School! – Syksyn aikataulu ja ilmoittautuminen | KiDDo\nKiDDon loistelias kevät ja kesä ovat takana ja nyt on ihanaa palata syksyn, koulun ja designopetuksen pariin. Kesän aikana myös tiimiimme koki muutamia muutoksia ja rohkeasta viisikostamme tuli kompakti kolmikko. Kiinalaiset vahvistuksemme Jiayun sekä Yunkun palasivat kotiseuduilleen ja jatkavat luovaa työskentelyä uusissa haasteissa. Kiitos heille molemmille upeasta matkasta ja menestystä uusiin tehtäviin!\nKiitos myös kaikille kevään KiDDo–workshopin osallistujille sekä heidän vanhemmilleen upeasta tapahtumasta. Toukokuun KiDDo-workshop oli menestys ja saimme hienoa, rohkaisevaa palautetta ja loistavia kehitysehdotuksia! Koska ensimmäinen digitaalisen designopetuksen workshopin suosio yllätti meidätkin, päätimme että syksyllä KiDDo-workshopeja tullaan järjestämään tuplasti.\nMeiltä onkin jo kyselty seuraavien workshopien ajankohtia ja nyt viimein uudet päivämäärät on lyöty lukkoon! Loppuvuoden aikana tullaan näkemään yhteensä kaksi KiDDo-workshopia: ensimmäinen lauantaina 8.10 sekä toinen lauantaina 12.11. Ilmoittautuminen molempiin tapahtumiin on auki ja sinne pääsee täältä.\nTiimiltämme on useaan otteeseen viime kevään aikana kysytty: ”Mitä KiDDossa oikeastaan tapahtuu?”. Seuraavaksi tarjoilemme lukijoillemme pienen exposéen siitä, mitä KiDDon designseikkailussa oikeastaan tehdään.\nTyöpajamme ja tapahtumamme perustuvat yhdessä tekemiseen ja hoksaamisen iloon. Tästä juontuu myös konseptimme nimi KiDDo eli ”Kid Doer”, muksutoteuttaja. Workshopejamme voisi kuvailla lasten omaksi ”escape roomiksi”, jossa jokainen osallistuja ratkaisee heille esitetyn pulman omalla tavallaan ja oppii samalla digitaalista suunnittelua sekä designajattelua – hauskalla tavalla. Keitä KiDDoon voi osallistua? Kaikki 8-11-vuotiaat joilla uteliaisuutta ja intoa riittää.\nStep 1 – Virushyökkäys\nSeikkailumme aluksi juonnamme nuoret designajattelijamme juonen ytimeen. Kerromme kuinka KiDDon järjestelmät on vallannut tunnistamaton tietokonevirus ja siispä tarvitsemme lasten kahlitsematonta mielikuvitusta ja luovuutta nujertamaan digipöpön otteen. Virus saadaan deaktivoitua salasanalla, jonka lasten on selvitettävä. Ennen lopullisen salasanan paljastumista lasten on kuitenkin selviydyttävä arvoituksista, jotka virus on jättänyt matkan varrelle. Aikaa tehtävien selvittämiseen on kaksi tuntia ennen kuin virus tuhoaa järjestelmät lopullisesti. Onneksi viruksen luonut hakkeri jätti meille kuitenkin ensimmäisen vihjeen: ”Mikä on tietokoneen osa ja pieni eläin?”\nStep 2 – Mitä on digitaalinen suunnittelu?\nJotta voimme nujertaa viruksen, tutustumme sen miehittämään valtakuntaan, digitaaliseen suunnitteluun, sukkelan tietovisan avulla. Kuinka moni lukijoistamme arvaisi, että joukko 11-vuotiaita tietää mihin kahteen numeroon kaikki koodaus perustuu saati mitä ”print ’Hei maailma!’” tarkoittaa Python koodikielellä? KiDDo-luokkamme oli perillä näistäkin kinkkisistä kysymyksistä, joilla he selvittivät tiensä seuraavaan vaiheeseen.\nStep 3 – Visuaalinen ajattelu ja suunnittelu\nKoska virus on lamaannuttanut kaikki järjestelmät, lasten on luotava oma ohjelmansa päihittääkseen viruksen. Mutta ensin, heidän on tiedettävä mitä applikaatiot todellisuudessa ovat ja mikä merkitys niissä on fonteilla, väreillä ja sijoittelulla. Ruodimme yhdessä muun muassa mikä logo pohjimmiltaan on ja tutkailemme tunnettuja logoja Batmanista Starbucksiin. Pohdimme myös, mikä merkitys on logon värityksellä. Muuttuuko mielikuvamme Batmanistä tai Snapchatistä, jos vaihdamme niiden tunnuskuvion väriä? Vaikuttaako tunnuksen tai sen tekstin muotoilu, koko tai leveys meille välittyvään vaikutelmaan?\nTässä kohtaa verensokerin merkitystä ei pidä aliarvioida. Pidämme välipalatauon, sillä sekä designkoululaiset että opettajat tarvitsevat verensokeria pitääkseen mielensä ja luovuutensa vireinä.\nStep 4 – ”Logo ergo sum”\nYhdessä tuumailun ja lyhyen tauon jälkeen lapset pääsevät suunnittelemaan omat logonsa. Nuoret ongelmanratkaisijat perehtyvät piirustusapplikaatioon, jonka avulla logosta tehdään digitaalinen versio. Valmiit luonnokset toimivat digitaalisena avaimena seuraavaan vaiheeseen. Moni koululaisemme ilmaisi tämän olevan heistä seikkailun paras osuus. Tai sitten ”kaikki oli tosi kivaa”.\nStep 5 – Kriittinen ajattelu ja applikaation suunnittelu\nMikä on applikaatio eli äppi? Onko applikaation toimintojen järjestyksellä merkitystä? Tämä on seuraava pähkinä luokkamme pureskeltavaksi. Jaamme kaikille viruksenpäihittäjäapplikaatiosta tehdyn paperiprototyypin, jonka toiminnot ja järjestys on sekoitettu. Jokainen koululainen järkeilee ja kokoaa applikaation heistä loogisimpaan muotoon. Seuraavaksi kaikkia kehotetaan tarkastelemaan eroavatko muiden luokkalaisten kokoamat toimintoketjut toisistaan. Koko tehtävän pointti on oivaltaa yhdessä, että applikaation voi koota missä järjestyksessä tahansa. Jokainen kokoonpano on oikein, eikä osioiden järjestys vaikuta äpin toiminnallisuuteen. Tavoitteenamme on tukea nuorten omaperäisen ja kriittisen ajattelun kehitystä sekä auttaa käsittämään, että pulmiin on yleensä monta vaihtoehtoista ratkaisua ja toimintatapaa, jotka tuottavat lopulta saman lopputuloksen. Tämän oivallettuaan lapset suunnittelevat oman äppinsä. Koululaisemme pääsevät nyt hyödyntämään oppimaansa ja suunnittelemaan oman äpin, jolla päihitämme viruksen.\nStep 7 – Viimeinen testi\nNuoret neromme ovat koodanneet viruksen nurkkaan luomuksillaan! Edessä on vain viimeisen salasanan arvoitus, jonka jälkeen paholainen on päihitetty. ”Mikä on ollut edessänne koko ajan?” Tietäisitkö sinä vastauksen?\nKaikki KiDDo- päivissä käyttämämme työkalut ovat ilmaisia ja saatavilla App Storesta sekä Google Play:sta. Tämä siksi, ettei hauskuus ja luova työ rajoittuisi vain yhteen päivään, vaan että KiDDo-koululaisemme voivat jatkaa luomistyötään ja oppimistaan myös kotona. Iloksemme olemmekin kuulleet tarinoita, joissa uusia opittuja taitoja on opetettu myös sisaruksille tai jopa vanhemmille.\nSaiko KiDDo sinun tai perheesi nuorimpien mielenkiinnon heräämään? Ilmoittaudu mukaan syksyn workshoppeihin!\nLisää KiDDo-fiilistelyä löydät KiDDo Facebookista, Instagramista ja Snapchatista sekä KiDDo-tiimin Suomipopin haastattelusta toukokuussa. Käy ihmeessä tsekkaamassa!\n← KiDDo lähtölaukaus\nKoulu on jo ovella →\nKäytämme evästeitä, joilla voimme parantaa käyttökokemustasi sivustolla sekä kohdentaa markkinointiamme. Osa evästeistä on sivuston toiminnalle välttämättömiä.Hyväksyn evästeiden käytönLue lisää evästeistä


WhyCo2017-12-11T13:31:16+02:00Tags: arvojen ristiriita, arvot, politiikka, vastuullisuus, vastuuviestintä|2 Comments\nTony 14.6.2017 19:58\nMiellyttävää pohdiskelua, vaikka en politiikasta mitään ymmärräkään.\nWhyCo 14.6.2017 20:32\nKiitos palautteestasi. Itse olen harrastanut politiikkaa yli 25 vuotta ja välillä tehnyt monta vuotta töitäkin sen parissa. Siksi tämä viikko on ollut erityisen kiinnostava ja toivon näiden käänteiden parantavan suomalaisen politiikan tasoa tulevaisuudessa. Ehkä politiikassakin mietitään tämän jälkeen arvoja hiukan enemmän. Pitäisi niille antaa yrityselämässäkin suurempi painoarvo.


Hyvinkään Lämpövoima ja Teollisuuden Vesi ovat edelläkävijöitä — Teollisuuden Vesi\nPari viikkoa sitten maanantaiaamuna töihin lähtö tuntui normaalia vielä mukavammalta, kun luvassa oli haastatteluhetki Hyvinkään Lämpövoiman kaukolämpöpäällikkö Antti Eskolan kanssa. Mukanani oli myös Teollisuuden Veden prosessisuunnittelija Ville Rantanen.\nOlette investoineet täällä Hyvinkäällä kaukolämmön lisäveden hapenpoistoon kalvotekniikalla. Mistä tällainen projekti sai alkunsa? Miksi lähdettiin liikkeelle?\n- Happi on vaivannut verkostossa aiheuttaen korroosiota. Kemikaalien annostelulla ei ole hapenpoisto onnistunut, koska lämpötila on matala ja reaktiot hapen poistamiseksi ovat hitaita ja vanha kemikaaleihin perustuva hapenpoisto ei toimi. Idean kemikaalittomasta saimme yhteistyökumppaniltamme.\nOlen ymmärtänyt, että syöttöveden hapenpoistoon tarvitaan korkea lämpötila, jotta saadaan happi poistettua vedestä. Miten hapenpoisto on mahdollista lähes huoneen lämmössä ja kuinka pieneen pitoisuuteen on mahdollista päästä?\n- Tämä tekniikka ei perustu lämpötilaan, vaan kalvotekniikkaan, jossa kalvon toisella puolella on vakuumi ja pienempi happipitoisuus. Kalvon läpi siirtyy happea lisävedestä niin, että pääsemme tasolle alle 0,1 mg/l liukoista happea. Hapenpoistoa auttaa typpi, jota käytetään vakuumin lisäksi parantamaan hapenpoistoa.\nOn mahdollista, että tämä projekti on ainoa laatuaan Suomessa hapen poistossa, miten uskalsitte lähteä toteuttamaan uutta tekniikkaa? Millä tavalla riskit hallittiin?\n- Luotimme saamiimme suosituksiin luotettavasta tekijästä sekä tekniikkaan. Lisäksi panostimme suunnitteluun. Pidimme useita yksityiskohtaisia suunnittelupalavereja Rantasen Villen kanssa sekä eri alihankkijoiden kanssa. - Sekä Antin että Villen vastauksista kuultaa yksityiskohtaisen suunnittelun tärkeys sekä laitteiston luotettava toiminta yhdistettäessä uusia laitteita vanhaan prosessiin.\nLaitteisto näkyy tuossa takana, jatkuvatoimiset happimittaukset seuraavat hapenpoiston tehokkuutta ja vesi näkyy virtausmittareiden perusteella putkissa virtaavan. Miten vaativaa laitteiston käyttö on? Millainen on käyttökustannustaso?\n- Käyttö ei ole lainkaan vaativaa. Käyttökustannuksia aiheutuu paineilman kulutuksesta. Tarvittavat huoltotoiminnot käydään läpi laitetoimittajien kanssa esim. lisävesisäiliön paineensäädön toimintaa on tarkkailtava ja vie hetken aikaa ennen kuin järjestelmän kanssa tulee sinuiksi.\nAntti Eskola (oik) ja Ville Rantanen (vas) tarkastelevat PI-kaaviota ja hapenpoiston toimintaa. Hapenpoistokalvot toimivat sarjassa kuvan edessä ja typpigeneraattori sekä typpisäiliö kuvassa taka-alalla.\nNyt on lähes vuosi kulunut laitteiston käyttöönotosta. Onko tullut vastaan yllätyksiä vai onko kaikki mennyt suunnitellusti? Voitteko jo nähdä vaikutukset käytännössä?\n- Kemikaalien kulutusta on pystytty vähentämään runsaasti. Verkoston täyttöjen yhteydessä kapasiteetti on riittänyt ja olemme saaneet hyvälaatuista lisävettä verkkoon. Korroosion ja likaantumisen osalta vaikutukset näkyvät hitaammin. Olemme varovaisen toiveikkaita.\nKuvassa Kaukolämpöpäällikkö Antti Eskola kaukolämmön paisunta- että lisävesisäiliönä toimivan säiliön vieressä. Pienellä typen ylipaineella huolehditaan, että ilmasta ei happea pääse säiliöön, kertoo Antti.\nProjektin toteutti Teollisuuden Vesi Oy naapurikunnasta Mäntsälästä. Hankkeen vastuuhenkilönä toimi prosessisuunnittelijana toimiva Ville Rantanen. Annetut takuut on saavutettu ja laitteet toimivat suunnitellusti – näin kai voi sanoa? On pakko kysyä urheilutermein teiltä molemmilta. Miltä nyt tuntuu? Miten yhteistyönne sujui ja onko mitään, mitä tekisitte toisin? Mitä on hyvä ottaa seuraavalla kerralla huomioon?\n- Kyllä voi sanoa. Projekti meni hienosti, kävimme neuvotteluja ja rakentamista hyvässä hengessä ja yhteistyössä eri alihankkijoiden kesken. Ville kehuu, että Antin kautta asiat etenivät hyvin ja Hyvinkään Lämpövoiman vastuulla olleet asiat hoituivat sekä päätökset syntyivät perustellusti. Antti puolestaan kuvailee, että Villen kanssa projektinhoito oli helppoa ja käytetyt alihankkijat olivat asiansa osaavia esim. Säätö Oy Vantaalta sekä mäntsäläläinen Jap-metalli. Molemmat miettivät, että järkevää oli tehdä osa laitevalinnoista ja automaation asteesta vasta projektin edetessä.\nKeskustelu kääntyy kuin itsekseen yleisemmin suomalaiseen energiantuotantoon, kaukolämpö on hyvä keksintö!\nLopuksi puhumme vakavia suomalaisista energiavaihtoehdoista ja puolisen tuntia kuluu kuin siivillä, kun mietimme kaukolämmön hyviä puolia. Se on merkittävä lämmittäjä Suomessa ja takaa lämpöä sekä lämmintä vettä vuodenajoista riippumatta. Kaukolämmön tunnettuuden ja markkinoinnin edistämiseksi on perustettu oma uusi yhdistys, jossa Hyvinkään Lämpövoimakin on aktiivisesti mukana. Löydät lisätietoja yhdistyksestä ja sen tavoitteista.\nJa uudet nettisivut ovat rakentumassa ja pääset tällä hetkellä liittymään sieltä jäseneksi!http://www.findhc.fi/\nKiitokset vielä kertaalleen haastattelusta, oli ilo jutella ja nähdä uutta tekniikkaa kaukolämmön tuottajalla!\nToimittajana Maija Vidqvist


Michiganin kuvernööri päätyi jälleen Trumpin hampaisiin – avustajana toimiva miniä kuittasi: ”Hän piti hauskaa kampanjatilaisuudessa” - Ulkomaat - Ilta-Sanomat\nMichiganin kuvernööri päätyi jälleen Trumpin hampaisiin – avustajana toimiva miniä kuittasi: ”Hän piti hauskaa kampanjatilaisuudessa”\nKriitikoiden mukaan Yhdysvaltain presidentin olisi pitänyt hillitä eikä innostaa yleisöään, joka vaati huutamalla Michiganin kuvernöörin sulkemista lukkojen taakse.\nYhdysvalloissa on puhuttu parin päivän ajan Michiganissa lauantaina järjestetystä presidentti Donald Trumpin kampanjatilaisuudesta, jossa sekä presidentin että yleisön hampaisiin päätyi osavaltion kuvernööri Gretchen Whitmer. Nyt asiaan on ottanut kantaa myös Trumpin kampanja-avustaja, presidentin keskimmäisen pojan Ericin puoliso Lara Trump, jonka puheet ovat niin ikään päätyneet ihmettelyn kohteeksi.\nTrumpin kritisoidessa lauantaina kuvernööriä tämän koronaviruksen vuoksi asettamista rajoituksista, yleisö yltyi jo aiemmin tutuksi tulleeseen tapaan vaatimaan huutamalla tämän vankilaan sulkemista.\nTrump kuvattuna lauantaina Michiganin Muskegonissa. Kuva: Scott Mapes / Zuma / MVPhotos\n– Pankaa heidät kaikki kiven sisään, Trump vastasi naureskellen.\nVideo kampanjatilaisuudesta on nähtävissä jutun yläosassa.\nWhitmerin ja Trumpin välit ovat jo aiemmin olleet kireät koronatoimien vuoksi, mutta sanasota alkoi kiihtyä muutama viikko sitten, kun liittovaltion keskusrikospoliisi FBI kertoi paljastaneensa kuvernööriin kohdistuneen sieppausjuonen.\nKaikkiaan 14 henkilöä on tähän mennessä saanut kotimaiseen terrorismiin liittyvät syytteet. Syytettyjen epäillään suunnitelleen Michiganin hallintorakennuksiin tunkeutumista, kuvernöörin vangitsemista sekä hänen tuomitsemistaan ”maanpetosoikeudenkäynnissä”. Laajempana päämääränään heillä uskotaan olleen sisällissodan käynnistämisen Yhdysvalloissa vielä ennen tulevia vaaleja.\nPidätyskuvissa yhdeksän kotimaiseen terrorismiin liittyvästä juonesta syytteen saanutta. Vasemmalta oikealle ylhäältä alkaen Michael Null, William Null, Eric Molitor, Shawn Fix, Ty Garbin, Brandon Caserta, Kaleb Franks, Adam Fox, sekä Daniel Harris. Syytettyjä on kaikkiaan 14. Kuva: AFP / Lehtikuva\nUseat tahot, mukaan lukien Whitmer itse ovat syyttäneet Trumpia vihan lietsonnasta, jonka seurausta Michiganissa paljastunut juoni heidän mukaansa on. Pari päivää sitten demokraattien presidenttiehdokas Joe Biden syytti Trumpia epäsuorasta osallisuudesta sieppausjuoneen, koska tämä oli huhtikuussa kehottanut ihmisiä Twitter-tilillään ”vapauttamaan Michiganin”.\nLauantain vaalitilaisuudessa Trump kommentoi myös sieppaussuunnitelman paljastumista.\n– Arvatakseni he sanoivat, että häntä uhattiin. Häntä uhattiin. Ja hän syytti minua. Syytti minua. Ja meidän väkemme oli se, joka työskenteli hänen väkensä kanssa, joten saapa nähdä, mitä tapahtuu, Trump sanoi.\nPian hän käänsi kuitenkin huomionsa toisaalle vaatimalla FBI:tä tutkimaan vasemmistoon yhdistettyä Antifa-verkostoa sekä ”etsimään joitakin ihmisiä, joita he eivät etsi niin kuin pitäisi”.\nKuvernööri Whitmer kommentoi Trumpin lauantain vaalitilaisuutta seuraavana päivänä jakamalla videon, jossa Trumpin yleisö vaati hänen vangitsemistaan.\n– Tämä on juuri sitä retoriikkaa, joka on asettanut minun, perheeni sekä muiden hallinnon jäsenten henget vaaraan samaan aikaan, kun yritämme pelastaa kanssa-amerikkalaistemme henkiä. Tämän täytyy loppua, Whitmer twiittasi videon yhteydessä.\nMichiganin kuvernööri Gretchen Whitmer. Kuva: Chip Somodevilla / AFP / Lehtikuva\nDemokraatteja edustava Whitmer pyysi vielä haastatteluissa presidenttiä hillitsemään retoriikkaansa, joka hänen mukaansa ”lietsoo tämän kaltaista kotimaista terrorismia”. Kriitikoiden mukaan Trumpin olisi pitänyt pyrkiä toppuuttelemaan kannattajiaan näiden innostamisen sijaan.\nTrumpin vaalitilaisuudessa kuultua päätyi selittämään CNN:n haastattelussa kampanja-avustaja Lara Trump, joka on myös presidentin keskimmäisen pojan Ericin puoliso. Hänen katsotaan vähätelleen Trumpin puheita sekä niiden vaikutuksesta noussutta huolta.\n– No, minun nähdäkseni hän ei tehnyt yhtään mitään provosoidakseen ihmisiä uhkaamaan tätä naista. Hän piti hauskaa kampanjatilaisuudessa, Lara Trump sanoi.\nLara Trump puhui republikaanien virtuaalisessa puoluekokouksessa elokuun lopulla. Kuva: TOM BRENNER / REUTERS\nLara Trumpin puheita piti puolestaan ”ongelmallisina” CNN:n myöhemmin sunnuntaina haastattelema Delawaren demokraattisenaattori Chris Coons.\n– Jos tämä tarkoittaa sitä, että presidentillemme ”hauskanpito” on jakolinjojen syventämistä ja ihmisten rohkaisemista sanomaan ja tekemään uhkaavia ja täysin sopimattomia asioita, niin samalla tämä on muistutus siitä, minkälainen presidentti meillä tällä hetkellä on, Coons sanoi.\nHän korosti vielä kontrastia, joka presidenttiehdokkaiden puhetapojen välillä on nähty.\nEdustajainhuoneen puheenjohtaja Nancy Pelosi läksytti niin ikään Trumpia sunnuntaina ABC-kanavalla.\n– Presidentin on ymmärrettävä, että Yhdysvaltain presidentin sanat painavat tonnin. Poliittisessa dialogissa on niin vastuutonta kylvää pelkoa, erityisesti naiskuvernööriin ja hänen perheeseensä liittyen, demokraatteja edustava Pelosi sanoi.\nHeikki, 53, äänestää Trumpia ja tahtoo muurin Meksikon rajalle – näin amerikansuomalaiset perustelevat valintaansa vaaliuurnalla\nUlkomaat 18.10.2020 7:04\nUlkomaat 3.11.2020 9:35\nBiden toisti näkemyksensä: Trumpin twiitti toimi kimmokkeena kuvernöörin sieppaussuunnitelmalle\nUlkomaat 17.10.2020 22:12\nUseita pidätetty epäiltyinä Michiganin kuvernöörin sieppauksen suunnittelusta – puolisotilaallinen ryhmä pyrkii ”lietsomaan sisällissotaa”\nUlkomaat 9.10.2020 5:27